title: William Richardson Linton

text: Koulu-aikanaan 1860-luvulla Warwickshiressä Linton oli tutustunut toiseen kasviharrastajaan Henry Charles Lyon Readeriin. He vastasivat vuonna 1896 lehti-ilmoitukseen, joita Coslett Herbert Waddell oli julkaissut lehdissä Science Gossip, Irish Naturalist ja Journal of Botany, ja liittyivät vastaperustettuun sammalnäytteiden vaihtoseuraan, Moss Exchange Clubiin. Siitä kehittyi myöhemmin "British Bryological Society".


title: William Richardson Linton

text: Linton tutki ja keräsi järjestelmällisesti Derbyshiren kasveja. Hänen työstään julkaisiin kirja "Flora of Derbyshire". Kasviluettelojen lisäksi noin 400-sivuisessa teoksessa kerrotaan Derbyshiren sademääristä, lämpötilojen mukaan määritellyistä ilmastovyöhykkeistä ja eri kasvilajien kukinta-ajoista maaperän tyypeistä. Vuonna 1969 teos päivitettiin ja Derbyn kaupunginmuseo julkaisi siitä uuden laitoksen.


title: William Richardson Linton

text: Lintonin keräämiä kasvinäytteitä on satoja; Britannian kasvitieteellisen seuran luettelossa mainitaan 902 Lintonin keräämää kasvilajia. Lintonin keräämiä kasvinäytteitä on monissa museoissa kuten Lontoon Natural History Museumissa ja Belfastissa.


title: V105-luokka

text: V105-luokka oli Saksan keisarikunnan laivaston ensimmäisen maailmansodan lopulla valmistettu torpedoveneluokka, johon piti kuulua neljä alusta. Alukset oli alun perin tilannut Alankomaat laivastolleen nimillä "Z1"-"Z4" ja Saksan hallitus otti alukset laivastolleen 10. elokuuta 1914.


title: George Harpur Crewe

text: George Harpur Crewe (1795–1844) oli englantilainen poliitikko, joka edusti tory-puoluetta maansa ylähuoneessa vuosina 1835–1841. Hän oli aatelisarvoltaan baronetti. Perhe vaihtoi nimensä Harpurista Creweksi vuonna 1808; myöhemmin on käytetty yhdysnimiä Harpur Crewe ja Harpur-Crewe.


title: George Harpur Crewe

text: Crewe oli kiinnostunut luonnontieteistä ja keräsi suuren kokoelman perhosia, täytettyjä eläimiä ja muita luonnontieteellisiä keräilykohteita. Hän laajensi myös sukunsa taidekokoelmaa. Hän oli vuonna 1836 perustetun yhdistyksen Derby Town and County Museum and Natural History Societyn ensimmäinen puheenjohtaja – yhdistys käynnisti Derbyn kaupunginmuseon. Monia Crewen keräämiä taide-esineitä on myös esillä suvun kartanossa Calkessa. George Harpur Crewe oli hyväntekijä, joka lahjoitti varat läheisen Ticknallin kylän koulun ja uuden kirkon rakennuttamiseen. Kirkon piirustukset tilattiin Henry Isaac Stevensiltä, jonka kuuluisampiin töihin kuuluu Pyhän Alkmundin kirkko Derbyn keskustassa.


title: George Harpur Crewe

text: George Harpur Crewe peri aateliarvon ja sukunsa tilukset vuonna 1819. Tiluksiin kuuluivat Arlestonin, Boultonin, Breadsallin, Calken, Smisby, Stantonin, Swarkstonen, Ticknallin ja Twyfordin tilat, yhteensä 44 km (11 000 acrea) Derbyshiressä ja 93 km (23 000 acrea) Staffordshiressä. Hänet tunnettiin liberaalina vuokraisäntänä ja suurena hyväntekijänä. Hän oli kiinnostunut myös maanviljelyksen uudistamisesta, ja kasvatti tiluksillaan harvinaislaatuista lammasrotua portlandinlammasta.


title: David Low

text: David Low voi viitata:


title: David Lowe

text: David Lowe voi viitata:


title: Mekes 4000

text: Mekes 4000 oli suomalaisen Parkanossa toimineen Mekes Oy:n 1965–1966 valmistama takavetoinen kaksipaikkainen kuljetustraktori jonka lempinimi oli "Muuli". Mekes 4000 oli eräänlainen traktorin ja maastoauton välimuoto ja valmistaja kutsui sitä traktoriajoneuvoksi. Traktorin suunnittelussa tehdyt virheet kaatoivat hankkeen jo alkuvaiheissa. Koska traktorissa oli isot vetopyörät takana ja pienemmät vetämättömät pyörät edessä ohjaamon ja moottorin alla oli se maastossa epävakaa ja kaatui jo esittelyajossa ylämäessä selälleen.


title: Mekes 4000

text: Mekes 4000:n moottorina oli 28 hevosvoiman nelitahtinen kaksisylinterinen Steyr-Puch boxerimoottori. Kuljettajan ja apumiehen paikat olivat edessä ja niiden välissä oli moottoritila. Traktorin moottori ja vaihdelaatikko olivat peräisin Steyr-Puch Hafflinger maastoautosta jonka valmistamista Suomessa Mekes Oy suunnitteli myös samaan aikaan. Traktorin ajonopeus oli 30 km/h.


title: Mekes 4000

text: Mekes 4000-traktoria valmistettiin 10 kappaleen sarja ja lisäksi 2 prototyyppiä. Kaksi traktoreista on säilynyt ja toinen niistä on nykyisin Parkanon Seudun Automuseossa.


title: Marie-Christine Adam

text: Marie-Christine Adam (s. 24. syyskuuta 1950 Pariisi, Ranska) on ranskalainen näyttelijä. Hän on näytellyt monissa elokuvissa ja televisiosarjoissa. Hänet tunnetaan muun muassa "Saint-Tropez"-sarjasta, jossa hän näytteli Blandine Olivieria vuosina 1996–2008.


title: Mekes

text: Mekes Oy oli suomalainen Parkanossa toiminut konepaja-alan yritys joka perustettiin 1962. Yhtiön Parkanon kokoonpanotehdas valmistui 1963. Mekes Oy suunnitteli ajoneuvojen valmistuksen aloittamista 1960-luvun puolivälissä mutta suunnitelmat eivät toteutuneet ja yhtiö teki konkurssin 1967.


title: Mekes

text: Mekes Oy:n perustaja oli vuorineuvos Eino Kivivuori joka oli joutunut eroamaan Raision Tehtaat Oy:n pääjohtajan virasta 1961 samana vuonna paljastuneen margariiniskandaalin vuoksi. Kivivuori kuului presidentti Urho Kekkosta tukeneen k-linjan johtohenkilöihin. Mekes Oy:n osakkaina oli noin 400 pientä eri puolella Suomea toiminutta metallialan yritystä ja yhtiön tarkoituksena oli avustaa osakasyrityksiä tuotekehittelyssä, markkinoinnissa sekä vientiponnisteluissa. Lisäksi oli määrä luoda uusia teollisia työpaikkoja maaseudulle ja tätä varten yhtiön tehdas sijoitettiin Parkanoon. Kivivuori toimi itse Mekes Oy:n toimtusjohtajana vuoteen 1965 saakka.


title: Mekes

text: Vuonna 1965 Mekes Oy alkoi suunnitella ajoneuvotuotannon aloittamista Parkanossa. Yhtiö aikoi aloittaa Steyr-Daimler-Puch-moottorilla varustettujen BMW 700 LS henkilöautojen kokoonpanon ja suunnitelmissa oli 16 000 auton vuosituotanto. Lisäksi oli aikomus valmistaa Stey-Daimler-Puch Haflinger maastoautoja ja kaksipaikkaisia Stey-Daimler-Puch SG urheiluautoja, Mekes Oy valmisti myös 10 kappaleen sarjan Mekes 4000 Muuli traktoriajoneuvoja. Mitkään näistä suunnitelmista eivät kuitenkaan lähteneet alkua pidemmälle Mekes Oy:n talousvaikeuksien takia jotka saattoivat yhtiön lopulta konkurssiin. Suomalainen henkilöautovalmistus alkoi sen sijaan 1969 Saab-Valmet Oy:n tehtaalla Uudessakaupungissa.


title: Mekes

text: Rauma-Repola Oy osti Mekes Oy:n toiminnot yhtiötä rahoittaneelta Osuuskassojen Keskus-Osakepankilta ja jatkoi toimintaa "Parkano Oy":n ja Rauma-Repolan Parkanon konepajan nimellä. Vuonna 1994 Parkanon tehtaan osti Nordberg-Lokomo Oy. 2000-luvulla Parkanon konepaja siirtyi Hollmingille ja Metsolle.


title: Mekes

text: Toimittaja Juhani Ikonen paljasti myyntiyhtiö Mekesin talouskiemuroita huomiota herättäneessä juttusarjassaan Kauppalehdessä 1963.


title: Tudela

text: Tudela () on kunta ja kaupunki Navarran itsehallintoalueella Espanjassa. Kaupunki sijaitsee 94:n kilometrin päässä itsehallintoalueen pääkaupungista Pamplonasta. Tudelan pinta-ala on 215,7 neliökilometriä ja vuonna 2015 kaupungin asukasluku oli 35 388 asukasta.


title: 4-aminobentsoehappo

text: 4-Aminobentsoehappo eli p-aminobentsoehappo tai PABA (CHNO) on bentsoehapon johdannainen. Yhdiste on antraniilihapon (2-aminobentsoehappo) ja 3-aminobentsoehapon isomeeri.


title: 4-aminobentsoehappo

text: 4-Aminobentsoehappoa valmistetaan perinteisesti pelkistämällä vedyn avulla p-nitrobentsoehappoa. Toinen tapa tuottaa yhdistettä on niin kutsuttu Hofmann-toisiintuminen. Dimetyylitereftalaatista muodostetaan monoamidi, kaliumtereftalamaatti, ensin hydrolysoimalla se osittain kaliumhydroksidin avulla ja sen jälkeen käsittelemällä ammoniakilla. Kaliumtereftalamaatti reagoi natriumhypokloriitin kanssa muodostaen 4-aminobentsoehappoa.


title: 4-aminobentsoehappo

text: 4-Aminobentsoehappoa käytetään erityisesti valmistettaessa lääkeaineita, esimerkiksi puudutusaineena käytettävä bentsokaiini on sen etyyliesteri. Muita käyttökohteita ovat atsovärien valmistus, ainesosana aurinkovoiteissa ja ristisilloituskemikaalina polyuretaanihartseissa. Kalium-4-aminobentsoaattia käytetään lääkkeenä eräiden ihosairauksien kuten Peyronien taudin hoitoon.


title: 4-aminobentsoehappo

text: 4-Aminobentsoehappo on tärkeä aineenvaihduntatuote monille mikro-organismeille, kuten hiivoille ja bakteereille. Nämä syntetisoivat 4-aminobentsoehaposta ja 2-amino-4-hydroksi-6-hydroksimetyyli-7,8-dihydropteriinipyrofosfaatista erästä foolihapon esiastetta dihydropteroiinihappoa. Tätä reaktiota katalysoi dihydropteroaattisyntaasi. Monet sulfonamidit muistuttavat rakenteeltaan 4-aminobentsoehappoa ja siten toimivat dihydropteroaattisyntaasin inhibiittoreina ja estävät bakteerien tarvitseman foolihapon synteesin. Ihmiset eivät syntetisoi foolihappoa ja ihmisten elimistössä 4-aminobentsoehappo muuttuu N-asetyyliaminobentsoehapoksi. Toisinaan yhdisteestä käytetään myös nimiä H- tai B-vitamiini.


title: PABA

text: PABA voi tarkoittaa ainakin seuraavia:


title: Isobassi

text: Isobassi ("Micropterus salmoides") on Pohjois-Amerikasta kotoisin oleva ahvenkalalaji. 1800-luvulla sitä yritettiin siirtoistuttaa Suomeen, mutta kokeilu epäonnistui isobassille liian karujen olojen vuoksi.


title: Isobassi

text: Isobassin saalistajia luonnossa ovat ihmisen lisäksi ainakin haikarat ja kirjokalastaja sekä hauki, jättihauki, kelta-ahven ja valkosilmäkuha.


title: Kėdainiain rautatieasema

text: Kėdainiain rautatieasema () on rautatieasema Liettuan keskiosissa sijaitsevassa Kėdainiain kaupungissa. Asemarakennus sijaitsee kaupungin pohjoisosissa, noin 2.5 kilometriä keskustasta. Rautatie kaupunkiin tuli vuoden 1870 tienoilla osana tsaarien Venäjän Itämeren satamakaupungista Liepājasta kohti Ukrainan Romnya rakennettua rautatietä.


title: Kėdainiain rautatieasema

text: Kedainiain asema on yhä merkittävä Liettuan rautateiden (Lietuvos Geležinkeliai) kauttakulkuliikenteen paikkakunta. Se sijaitsee pääkaupunki Vilnasta satamakaupunki Klaipėdaan vievällä radalla Vilnan asema– Jonava– Kedainiai– Šiauliai– Telšiai– Kretinga– Klaipėdan asema. Kėdainiai sijaitsee myös Helsingistä Baltian läpi Varsovaan hahmotellun eurooppalaisen Rail Baltica -ratahankkeen varrella.


title: Jaskółka-luokka

text: Jaskółka-luokka oli Puolan laivaston 1930-luvulla valmistettu miinanraivaajaluokka, johon kuului kuusi toisessa maailmansodassa palvellutta alusta. Ne kykenivät toimimaan miinanraivaajina, miinanlaskijoina tai sukellusveneentorjunta-aluksina. Alukset olivat ensimmäisiä Puolassa valmistettuja merikelpoisia sotalaivoja.


title: Jaskółka-luokka

text: Puolan laivaston ensimmäiset miinanraivaajat olivat Saksan keisarikunnan laivastolle valmistetut FM-luokan alukset, jotka ostettiin Tanskasta. Alukset olivat vanhentuneita 1930-luvulle tultaessa ja ne piti korvata. Modlinin telakka esitti suunnitelmansa, joka hyväksyttiin. Luokan ensimmäiset neljä alusta valmistettiin Modlinissa ja Gdyniassa. Laivaston oltua tyytyväisiä hankintaan tilattiin myöhemmin kaksi lisää.


title: Operaatio Aamunkoitto 5

text: Operaatio Aamunkoitto 5 ("Val-Fajr 5") oli Iranin tekemä valtava hyökkäys Irakin–Iranin sodassa. Hyökkäys eteni alussa hyvin, mutta kilpistyi Irakin raskaiden aseiden tuleen.


title: Operaatio Aamunkoitto 5

text: Helmikuussa 1984 Iran aloitti operaation Aamunkoitto V, jonka tarkoitus oli jakaa kahtia Irakin joukot Basran lähellä. Noin 500 000 Pasdaranin ja Basijin miestä siirtyi jalkaisin tai veneillä Basraa ja Bagdadnia yhdistävän Shatt al-Arabin vesiväylän lähelle. Iranin joukot pyrkivät katksaisemaan Basran ja Bagdadin välisen tien lähellä Kutia, mutta Irak teki vastaiskun ja ajoi Iranin joukot lähelle Dehlorania.


title: Operaatio Aamunkoitto 5

text: Iranilaiset eivät juurikaan hyötyneet uhrauksistaan. Iran käytti ensimmäisen kerran tavallisen armeijan yksikköä (92 panssaridivisioona) Soiden taistelussa muutamaa viikkoa myöhemmin.


title: Operaatio Aamunkoitto 5

text: Operaatioissa Aamunkoitto 5 ja 6 Iran sai kuitenkin haltuunsa Majnoonin saaret, joilla on öljyä.


title: Operaatio Badr

text: Operaatio Badr oli Iranin tekemä suurhyökkäys Irakin–Iranin sodassa vuonna 1985. Iranilaiset onnistuivat valtaamaan Basran valtatien, mutta Irakin vastahyökkäys löi heidät takaisin. Irak käytti kemiallisia aseita.


title: Operaatio Badr

text: Iranin Etelä-Irakissa tekemä operaatio Badr oli yritys vallata Bagdadista Basraan vievä valtatie niin kuin operaatio Aamunkoitossa vuonna 1983. Lisäksi pyrittiin saavuttamaan Tigris, jolloin Irak olisi katkaistu kahtia ja Bagdad eristetty merestä ja öljynviennistä sitä kautta. Operaatio nimettiin Muhammedin vuosisatoja sitten Mekassa saavuttaman ensimmäisen sotavoiton kunniaksi. Iran oli yhä alakynnessä joukkojensa koulutuksen ja aseistuksen nähden Irakiin nähden, vaikka Iran oli organisoinut Pasdaranin ja Basijin joukkoja muistuttamaan enemmän tavallista armeijaa.


title: Operaatio Badr

text:
Operaatio Badr alkoi 11. maaliskuuta 1985 Al Qumrahista koilliseen soisen maaston läpi lähellä Majnoonin saarta. Hyökkäyksen kärjessä iranilaiset etenivät pienin ryhmin muun muassa öisin, partiovenein ja käyttäen kaislikkoa suojana. Etenevä jalkaväki rakensi ponttoonisiltoja panssariajoneuvoille. Näin toinen aalto saapui kärkijoukkojen raivattua tien, ja joukot etenivät onnistuneesti 6 km syvyyteen saavuttaen valtatien.
100 000 iranilaista saapui Bagdadin-Basran valtatielle kahteen kohtaan. Iranin joukot saapuivat al Qurnahiin jossa valtatie ja Eufrat risteävät kyeten katkaisemaan valtatien. Mutta Irakin vastahyökkäyksessä käytettiin tykistöä, ilmahyökkäyksiä, Tasavaltalaiskaarti-nimistä armeijan valiojoukkoaja ja taistelukaasuja. Irak kykeni ajamaan Iranin joukot pois, koska sen armeija käytti Saddam Husseinin määräyksestä kemiallisia aseita, ja laajemmin kuin koskaan aiemmin kuin tässä sodassa. Yhdeksässä päivässä iranilaiset olivat vetäytyneet pois valtaamaltaan alueelta. Taistelu tuotti molemmille suuret tappiot.


title: Operaatio Badr

text: Iranilaisia kuoli 15 000 ja irakilaisia 8 000–12 000. Toisen tiedon mukaan iranilaisia olisi kuollut 20 000 ja irakilaisia 14 000.


title: Operaatio Badr

text: Tämän jälkeen Irak aloitti uudestaan kaupunkien sodan siviilejä vastaan maaliskuussa. Kohteina olivat Isfahan, Tabriz, Shiraz ja jopa Teheran. Tähän Iran vastasi samalla mitalla.


title: Operaatio Badr

text: Iran sai operaatiossa haltuunsa neuvostovalmisteisia Scud-ohjuksia. Se käytti niitä mallinaan ja valmisti myöhemmin omia Scud-ohjuskia. Se osti niitä myös Syyriasta ja Pohjois-Koreasta.


title: Karbala 5

text: Karbala 5 (Karbala/Kerbala 5/V) oli Iranin tekemä suurhyökkäys Irakin–Iranin sodassa vuoden 1987 alussa. Iran pyrki valtaamaan Basran satamakaupungin ja pääsikin lähelle Basraa, mutta hyökkäys tyrehtyi sinne. Tätä ankaraa taistelua pidetään sodan suurimpana, ja sodan loppuvaiheen alkuna.


title: Karbala 5

text: Iranin parlamentin puhemies Rafsanjani julisti voittoa Basran porteilla käytävien taistelujen jälkeen. Virallisesti tämän hyökkäyksen oli määrä vallata Karbalan pyhä kaupunki. Iranin oli määrä tällä hyökkäyksellä vallata Basra ja toisaalta yhdistää faon niemimaan joukot muihin Iranin joukkoihin. Hyökkäys tehtiin talvella, jolloin Irakin panssarit juuttuivat helposti liejuun.


title: Karbala 5

text: Irakilaiset olivat luoneet suojaksi iranin vastaiselle rajalle Kalajärveksi kutsutun 30 kilometriä pitkän ja noin 1,8 kilometriä leveän tekoaltaan. Lisäksi irakilaiset olivat rakentaneet Kalajärven lähelle viisi puolustuslinjaa muun muassa piikkilangoista, miinakentistä ja juoksuhaudoista. Koko tätä puolustusrakennelmaa irakilaiset kutsuivat ”teräsvalliksi”.


title: Karbala 5

text: Iranin hyökkäävissä joukoissa oli korkeintaan 40 päivän sotilaskoulutusta saaneita Pasdaran- ja Basij-joukkoja 650 000.


title: Karbala 5

text: Kun radiosta kuului koodiviesti 'ya-Zahra,Iranin joukot soluttautuivat Kalajärven eteläpuolelle yöllä 9. tammikuuta 1987, vallaten Duaijin kaupungin. Tässä hyökkäyshaarassa oli mukana nejä divisioonaa. Toinen haara hyökkäsi kalajärven pohjoispuolella. Iranilaiset etenivät tunneissa kohteeseensa Salamchen kaupunkiin, joka oli Shatt al Arabin varrella. 35 000 iranilaista tunkeutui Kalajärven eteläpuolen ja Salamchen väliin. Iranilaiset pyrkivät mahdollisuuksien mukaan suojautumaan irakilaisten pommituksilta asettumalla parhaalle maaperälle. Irakilaiset pyrkivät estämään iranilaisten hyökkäystä muun muassa ilmasta käsin. Tähän iranilaiset vastasivat muun muassa ilmatorjuntaohjuksin joilla he ampuivat alas 50 irakilaista lentokonetta ja helikopteria. Irakilaisten tykinammukset olivat soisessa maastossa räjähtäessään tehottomampia kuin normaalisti.


title: Karbala 5

text: 14.–17. helmikuuta iranilaiset etenivät Jasimin kanavaa pitkin Sahh al arabille, josta valtasivat yhden pienen saaren. Lopulta 22. helmikuuta 1987 iranilaiset onnistuivat suurin tappioin puskemaan kymmenen kilometrin päähän Basrasta. Tällöin Basran uloimmat itäiset rakennukset näkyivät iranilaisille, jotka tulittivat Basraa. Monet Basran itäiset rakennukset vaurioituivat tai tuhoutuivat. Irakilaiset evakuoivat tämän takia kaupunkia. Tilanne oli irakilaisten kannalta niin vakava, että Saddam Hussein vieraili rintamalla mitä hän teki sodan aikana harvoin. Rintaman toisella puolella iranin parlamentin puhemies Rafsanjani vieraili todetakseen iranilaisten tekemät valloitukset. Irakilaiset kykenivät ilmavoimillaan pommittamaan iranilaisten huoltotien ja käyttivät kemiallisia aseita. Irakilaiset myös pommittivat Teherania, Isfahania ja Qomia tappaen noin 3 000 iranilaista siviiliä. Iran kosti nämä pommittamalla irakilaisia kaupunkeja, ja tappamalla noin 300.


title: Karbala 5

text: Irakilaisten tykkituli hidasti iranilaisten etenemistä ja vaikeutti huoltoa. Neljännellä hyökkäysviikolla Iranin hyökkäyskyky oli tyrehtynyt ja Iranin joukot hyvin linnoittautuneet ja kaivautuneet maahan. Iranilaisilla oli tällöin kalajärvi Umm al-Tawil islands, Jasimin kanava ja Duayji. Iranilaiset olivat taisteluissa menettäneet suuren osan miehistään ja kalustostaan eivätkä kyenneet etenemään.


title: Karbala 5

text: Irak heitti 28. tammikuuta aloittamaansa vastahyökkäykseen reservinsä. Vaikka Iranin hyökkäys oli edennyt lähelle viimeistä Basran puolustuslinjaa, Iran ei kyennyt käyttämään voittoa hyväkseen ja joutui pian vetäytymään irakilaisten suuren tulivoiman takia. Irak hyökkäsi iranilaisia vastaan vallaten pian takaisin Iranin tammikuussa ottamat alueet. Taskumaiseen muodostumaan edenneet iranilaiset joutuivat irakilaisen pihtiliikkeen musertamaksi 7. helmikuuta, jolloin irakilaisten tykistö, konekiväärein varustetut helikopterit ja panssareiden aallot vyöryttivät irakilaiset.


title: Karbala 5

text: Iranilaisia kuoli ehkä 20 000 ja irakilaisia ehkä 10 000. Toisen arvion mukaan hyökkäys aiheutti Irakille 20 000 miehen tappiot ja Duayjin menetyksen, mutta hyökkäävä Iran itse kärsi vielä suuremmat tappiot, jopa 65 000 miestä. Bagdad menetti myös 45 lentokonetta tämän operaation aikana. Operaatio Karbala 5 loppui 26. helmikuuta 1987.


title: Karbala 5

text: Operaatio näytti menestykseltä, koska se eteni lähelle Basraa. Se heikensi Iranin taistelukykyä ja siten se omalta osaltaan joudutti sodan päättymistä. Hyökkäys heikensi myös Irakin taistelukykyä.


title: Mustaposkidelfiini

text: Mustaposkidelfiini eli patagoniandelfiini eli eteländelfiini ("Lagenorhynchus australis") on pieni delfiinilaji, jota tavataan Tulimaata ympäröivillä vesillä Etelä-Amerikassa.


title: Mustaposkidelfiini

text: Syntyessään mustaposkidelfiini on yhden metrin pituinen, ja täysikasvuisena 2,1 metriä. Painoa on noin 115 kg. Sillä on tummanharmaat kasvot ja leuka. Selkä on pitkälti musta, jonka poikki menee yksi luonnonvalkoinen kaareva raita, joka jakautuu selän kummallekin puolelle. Vatsa ja evien takaosat ovat valkoiset. Kylkievät ovat melko pienet ja pyrstöevän välissä on lovi.


title: Mustaposkidelfiini

text: Laji muistuttaa paljon mustadelfiiniä.


title: Mustaposkidelfiini

text: Mustaposkidelfiinit elelevät Etelä-Amerikan rannikkovesillä. Niitä löytyy usein nopealiikkeisiltä vesiltä, kuten kanavien sisäänkäynneissä sekä turvallisilla alueilla rannan läheisyydessä, kuten merenlahdilla.


title: Mustaposkidelfiini

text: Mustaposkidelfiinit kokoontuvat pienissä, 5–20 yksilön ryhmissä. Joskus harvoin kesällä ja syksyllä ne voivat uida suuremmissa, 100 yksilön ryhmissä. Ryhmät liikkuvat yleensä hitaasti rantaviivan suuntaisesti pienillä alueilla. Tämän vuoksi ne joutuvat helposti kalaverkkoihin. 1970- ja 80-luvuilla Chilen kalastajien verkkoihin joutui tuhansia delfiinejä vuosittain. Myös Argentiinassa on havaittu ajautumisia verkkoihin.


title: Todd Haley

text: Todd Haley (s. 28. helmikuuta 1967 Atlanta, Georgia) on yhdysvaltalainen amerikkalaisen jalkapallon valmentaja. Hän on toimi vuosina 2009–2011 Kansas City Chiefsin päävalmentajana. Hän aloitti valmentajanuransa NFL:ssä vuonna 1995 New York Jetsin organisaatiossa. Uransa aikana Haley on toiminut laitahyökääjien valmentajana Jetsissä, Chicago Bearsissa ja Dallas Cowboysissa sekä hyökkäyksen koordinaattorina Arizona Cardinalsissa.


title: Todd Haley

text: Todd Haley tunnetaan tempperamenttisena valmentajana, joka ei säästele sanojaan pelaajia kritisoidessaan. TV-kamerat ovat tallentaneet Haleyn ja tähtipelaajien kiivaita sanaharkkoja kesken ottelun. Haleylla ei ole pelaajataustaa amerikkalaisessa jalkapallossa. Opiskeluaikanaan hän pelasi golfia Floridan ja Miamin yliopistojoukkueissa. Todd Haleyn isä Dick Haley on entinen NFL-pelaaja ja pelaajakoordinaattori.


title: Jeu de Paume

text: Jeu de Paume eli virallisesti Galerie nationale du Jeu de Paume on nykytaiteen ja valokuvataiteen museo Pariisissa. Se sijaitsee Jardin des Tuileries’n laidalla, Rue de Rivolin varrella, lähellä Place de la Concordea.


title: Jeu de Paume

text: Jeu de Paumen rakennus rakennettiin Tuileries-puiston luoteiskulmaan vuonna 1861 Napoleon III:n hallituskaudella. Nimensä mukaisesti rakennus tehtiin alun perin tennistä muistuttavan pallopelin jeu de paumen pelaamista varten. Rakennus on samankaltainen kuin puiston kaakkoislaidalla sijaitseva Orangerie.


title: Jeu de Paume

text: Vuodesta 1909 lähtien rakennus on ollut taidemuseona, ja se kuuluu samaan kokonaisuuteen kuin Louvre ja Orangerie. Toisen maailmansodan aikana natsit varastoivat museoon tuhansittain juutalaisilta takavarikoimiaan taideteoksia. Vuodesta 1947 lähtien aina Musée d'Orsayn avaamiseen saakka vuonna 1986 Jeu de Paume toimi ennen kaikkea impressionistisen taiteen museona. Tämän jälkeen museo suljettiin kunnostustöitä varten ja avattiin uudestaan vuonna 1991 nyky- ja valokuvataiteen museona, jolloin se sai nykyisen nimensä: Galerie nationale du Jeu de Paume.


title: Måbødalen

text: Måbødalen on Eidfjordin kunnassa Hordalandin läänissä Norjassa sijaitseva kanjonimainen laakso.


title: Måbødalen

text: Måbødalen on maastollisesti hyvin jyrkkä ja kapea, kanjonimainen laakso. Laakson jyrkät, jopa pystysuorat seinämät ovat 200–300 metriä korkeita. Laakson länsipää yhdistyy Hjølmadalen-laakson kanssa, jossa toinen lyhyt ja jyrkähkö laakso johtaa Eidfjordvatnet-järven kautta Eidfjorden-vuonon perukkaan. Måbødalenin laakso päättyy idässä äkillisesti korkeiden pystysuorien vuorenseinämien reunustamaan perukkaan. Laakso on muovautunut virtaavan veden kuluttavasta vaikutuksesta tuhansien vuosien aikana.


title: Måbødalen

text: Laaksossa virtaa Bjoreio-joki, jonka kautta vesi laskee Eidfjordvatnet-järveen ja lopulta Eidfjorden-vuonoon. Laakson pohjalla joen reitillä on useita koskia, ja laakson perukalla ovat korkeat vesiputoukset, joiden kautta suurin osa laaksoon tulevista vesistä virtaa. Pieniä vesimääriä laakson pohjalle tulee myös pienempiä vuoripuroja pitkin, jotka laskeutuvat laakson jyrkiltä seinämiltä alas. Bjoreio-joen yläjuoksut sijaitsevat Hardangerviddan ylängöllä, jonka useista järvistä suurin osa joen vedestä on peräisin.


title: Måbødalen

text: Laakso tunnetaan erityisesti Vøringsfossen-vesiputouksestaan, jossa vesi putoaa vapaasti 182 metriä ennen laakson pohjaa. Se on Norjan 83. korkein ja luultavasti Norjan tunnetuin vesiputous. Laakson pohjaan törmäävä vesi höyryää runsaasti ja tekee lähiympäristön ilmasta kosteaa. Auringon paistaessa sopivasta suunnasta voi katsoja havaita putouksen lähellä sateenkaaria. Lähellä Vøringsfossenia on toinen kapeampi vesiputous, Tysvikjofossen, jota useat erehtyvät ensinäkemältä luulemaan Vøringsfosseniksi. Tysvikjofossen on putouksista ensimmäinen, jonka turistit näkevät saapuessaan putousten lähelle rakennetuille näköalapaikoille. Vøringsfossen on Tysvikjofosseniin verrattuna kuitenkin huomattavasti runsasvetisempi. Putoukset sijaitsevat noin 280 kilometrin päässä Bergenistä ja noin 300 kilometrin päässä Oslosta.


title: Måbødalen

text: Laakson läpi kulkee Fylkesvei 7 -autotie, joka toimii liikenneyhteytenä idän suunnasta Golin ja Hardangerviddan kansallispuiston pohjoispuolen kautta Eidfjordiin ja edemmäksi Norjan länsirannikolle Bergenin lähelle. Laaksossa kulkee myös vanha tie, joka edelsi nykyistä päätietä. Vanha tie kulkee laakson länsipäässä joen vierustaa nousten idempänä serpentiinimäisesti laakson jyrkkiä reunoja ylös. Nykyisin vanha tie on suljettu autoliikenteeltä ja sen korvaava uusi tie kulkee laakson itäpään puolella suuren osan matkasta kaarevien tunneleiden sisällä. Vanha tie on avoin kuitenkin kävelijöille ja pyöräilijöille.


title: Amisha Patel

text: Amisha Patel (s. 9. kesäkuuta 1975) on intialainen näyttelijä. Hän esiintyy enimmäkseen Bollywood-elokuvissa. Patel teki näyttelijändebyyttinsä menestyselokuvassa "Kaho Naa… Pyaar Hai" (2000). Hän voitti Filmfare Awards -palkinnon roolistaan elokuvassa "" (2001), joka kuuluu menestyneimpiin Bollywood-elokuviin. Hänen seuraavista elokuvistaan suurin osa ei menestynyt. Kriitikot kuitenkin kehuivat hänen roolisuoritustaan elokuvassa "Ankahee" (2006), mitä seurasi sivurooli menestyselokuvassa "Bhool Bhulaiyaa" (2007).


title: Serban Celea

text: Şerban Celea (s. 10. kesäkuuta 1952 Bukarest, Romania) on romanialainen näyttelijä.


title: Serban Celea

text: Hän esiintyi Romanian elokuvatuotannoissa 1970- ja 1980-luvuilla, kunnes siirtyi Yhdysvaltain elokuvatuotantoihin 1990-luvun puolessa välissä. Pääosin Celea on esiintynyt suoraan videolle julkaistuissa kauhu- ja toimintaelokuvissa, kuten "Viholliseni vihollinen", "" ja "". Hän on esiintynyt myös Steven Seagalin elokuvassa "Attack Force" ja Jean-Claude Van Dammen elokuvissa "Second in Command" ja "Assassination Games".


title: Ivan Kaye

text: Ivan Kaye on brittiläinen näyttelijä. Hänellä on ollut vierailevia rooleja televisiosarjoissa "Lontoo liekeissä", "EastEnders", "Holby Cityn sairaala", ja "Viikingit". Kayella on esiintynyt myös esimerkiksi elokuvissa "", "Tortoise in Love" ja "Assassination Games".


title: Ivan Kaye

text: Kaye on 198 senttimetriä pitkä.


title: Falloidiini

text: Falloidiini on seitsemää aminohappoa sisältävä rengasrakenteinen peptidi ja fallotoksiineihin kuuluva sienimyrkky. Yhdistettä löytyy esimerkiksi kavalakärpässienistä.


title: Falloidiini

text: Myrkytyksen ensioireita ovat voimakas hikoilu, oksentaminen ja ripuli. Fallotoksiinit estävät aktiinin polymerisaatiota ja depolymerisaatiota ja häiritsevät solukalvojen toimintaa. Valkokärpässienimyrkytyksissä fallotoksiinien osuus on vähäinen, ja kuolemaan johtavat maksavauriot ovat amatoksiinien aiheuttamia.


title: Kurumi Nara

text: Kurumi Nara (, s. 30. joulukuuta 1991 Osaka) on japanilainen tennispelaaja. Parhaimmillaan hän on ollut kaksinpelissä WTA-listan sijalla 32 elokuussa 2014. Hän on voittanut urallaan yhden WTA-turnauksen kaksinpelissä.


title: Kurumi Nara

text: Ensimmäisen ITF-turnausvoittonsa kaksinpelissä Nara otti Hamanakon turnauksessa lokakuussa 2008. Kesäkuussa 2009 hän pääsi loppuotteluun Komoron ITF-turnauksessa. Heinäkuussa Nara voitti Obihiron ITF-turnauksen välierissä ykköseksi sijoitetun Rika Fujiwaran ja loppuottelussa Junri Namigatan. Elokuun lopussa hän pääsi loppuotteluun Tsukuban ITF-turnauksessa. Kauden viimeiseen turnaukseensa, Osakan WTA-turnaukseen, hän pääsi mukaan villillä kortilla. Ensimmäisellä kierroksella hän voitti Chanelle Scheepersin 7–6(5), 4–6, 6–2, mutta hävisi toisella kierroksella toiseksi sijoitetulle Marion Bartolille 1–6, 1–6.


title: Kurumi Nara

text: Vuonna 2010 Nara pääsi loppuotteluun Surprisen ITF-turnauksessa, jossa hän hävisi Abigail Spearsille. Ranskan avoimissa Nara pääsi ensimmäisen kerran Grand Slam -turnauksen pääsarjaan. Karsintojen kautta pääsarjaan päässyt Nara hävisi kuitenkin ensimmäisellä kierroksella Arantxa Parra Santonjalle. Toisen kerran hän pääsi Grand Slam -turnauksen pääsarjaan kuukauden päästä Wimbledonissa, jossa hän eteni toiselle kierrokselle voitettuaan Mariana Duque Mariñon. Toisella kierroksella hän hävisi Li Nalle. Heinäkuussa Nara pääsi loppuotteluun Grapevinen ITF-turnauksessa, jossa hän hävisi Jamie Hamptonille. Lexingtonin ITF-turnauksessa hän otti uransa kolmannen ITF-turnausvoittonsa voitettuaan loppuottelussa Stéphanie Duboisin. Elo-lokakuussa Nara hävisi viidessä eri WTA-turnauksessa avausottelunsa.


title: Kurumi Nara

text: Helmikuussa 2011 Nara pääsi toiselle kierrokselle Kuala Lumpurin WTA-turnauksessa. Elokuussa hän pääsi loppuotteluun Pekingin ITF-turnauksessa.


title: Ron Rivera

text: Ronald Eugene "Ron" Rivera (s. 7. tammikuuta 1962 Fort Ord, Kalifornia) on yhdysvaltalainen amerikkalaisen jalkapallon valmentaja. Carolina Panthers palkkasi hänet päävalmentajakseen vuonna 2011. Rivera on myös pelannut NFL:ssä ja oli voittamassa Super Bowlia Chicago Bearsin joukkueessa vuonna 1985.


title: Ron Rivera

text: Rivera valittiin NFL:n vuoden valmentajaksi kaudella 2013 johdatettuaan Panthersit pudotuspeleihin 12 voitolla ja 4 tappiolla. Kaudella 2015 Rivera johdatti Panthersin Super Bowliin, jossa tuloksena oli tappio Denver Broncosille.


title: Mike Munchak

text: Michael Anthony "Mike" Munchak (s. 6. maaliskuuta 1960 Scranton, Pennsylvania) on yhdysvaltalainen amerikkalaisen jalkapallon valmentaja ja entinen pelaaja. Pelaajana Munchak edusti hyökkäyksen linjamiehenä NFL:n Houston Oilersia eli nykyistä Tennessee Titansia vuosina 1982–1993. Hänet valittiin Pro Bowliin 9 kertaa ja liigan tähdistökentälliseen 10 kertaa. Vuonna 2001 Munchak valittiin Pro Football Hall of Fameen.


title: Mike Munchak

text: Pelaajauransa jälkeen hän jatkoi valmentajana Titansin organisaatiossa ja vuonna 2011 hänet palkattiin Titansin päävalmentajaksi. Munchack valmensi Titansia kolme kautta, mutta joukkue ei selviytynyt kertaakaan pudotuspeleihin. Hän sai potkut kauden 2013 päätteeksi.


title: Ohto Oksala

text: Ohto Antero Kaarle Oksala (12. lokakuuta 1905 Jyväskylä – 16. syyskuuta 1984 Helsinki) oli Teknillisen korkeakoulun ja Suomen ensimmäinen työpsykologian ja työnjohto-opin professori. Hän toimi myös johtajana VR:n psykoteknillisessä laboratoriossa, josta siirtyi kauppa- ja teollisuusministeriön vasta perustetun ammatinvalinnanohjaustoimiston päälliköksi. Oksala toimi myös Työterveyslaitoksen psykologian osaston johtajana.


title: Ohto Oksala

text: Teoksessaan "Työn psykologia" Oksala kehui tieteellisen liikkeenjohdon menetelmiä ja sen perustana olevaa rationalisoimista. Hän totesi, että on paitsi teknillistä rationalisoimista, myös biologista rationalisoimista, joka edelleen oli psykologista tai fysiologista rationalisointia. Oksala oli vakuuttunut Hawthorne-tutkimusten perusteella siitä, että sosiaalisten suhteiden luoma kokonaisuus vaikutti olennaisesti työn tuottavuuteen. Oksala tutki teoksessaan muun muassa sitä, miten työntekijää voitiin estää kyllästymästä työhönsä. Yhtenä lääkkeenä tähän hän toi vapaa-ajan harrastukset, jotka voivat kompensoida tylsää työtä. Oksala kuului ihmissuhdekoulukuntaan.


title: Ohto Oksala

text: Hänen isänsä oli professori Kaarle Oksala.


title: Invincible

text: Invincible voi tarkoittaa seuraavia asioita:


title: Hue Jackson

text: Hue Jackson (s. 22. lokakuuta 1965 Los Angeles, Kalifornia) on yhdysvaltalainen amerikkalaisen jalkapallon valmentaja, joka on toiminut NFL:n Cleveland Brownsin ja Oakland Raidersin päävalmentajana sekä Washington Redskinsin, Atlanta Falconsin, Cincinnati Bengalsin ja Raidersin hyökkäyksen koordinaattorina.


title: Attila Árpa

text: Attila Árpa (s. 17. marraskuuta 1971 München, Länsi-Saksa) on unkarilainen näyttelijä.


title: Attila Árpa

text: Árpa esiintyi ensimmäisen kerran televisiossa jo 7-vuotiaana, mutta teki varsinaisesti ensimmäisen roolinsa vuonna 1987 saksalaisessa animaatioelokuvassa "Hatschipuh". Seuraavan kerran Árpa esiintyi vuonna 1995 televisiosarjassa "Der König". Sarjan jälkeen hän on esiintynyt eri eurooppalaisten ja pohjoisamerikkalaisten maiden tuotannoissa, kuten kanadalais-hollantilaisessa elokuvassa "Syndikaatti", unkarilaisessa "Hippolyt" ja yhdysvaltalaisessa "Assassination Games" -elokuvassa.


title: Ollila (Somero)

text: Ollila on kylä ja kyläkeskus Somerolla Varsinais-Suomen maakunnassa. Kylän väkiluku vuonna 2011 oli 169, mikä teki siitä Someron 47 varsinaisesta kylästä väkiluvultaan neljänneksitoista suurimman.


title: Ollila (Somero)

text:
Ollilan lähimpiä naapurikyliä Somerolla ovat Sylvänä etelässä ja Paltta pohjoisessa. Lännessä kylän rajoille ulottuvat Someron Lahden ja Pyölin ja idässä Laitiaisten kulmakunnalla Someron Harjun ja Härkälän kylien alueet. Pohjoisessa kylän takamaihin rajoittuvat Tammelan Torron sekä Jokioisten Vaulammin ja Haapaniemen kylien maat Jokioisten Murronkulman kulmakunnalla. Suhteessa liikenneväyliin kylä sijaitsee Somerolta Jokioisille johtavan kantatien 52 varrella ja idässä sen aluetta koskettaa Somerolta Forssaan johtava seututie 282.
1900-luvulla Ollila on ollut kyläkeskus, jonka vaikutusalueeseen ovat kuuluneet viereiset Paltan ja Sylvänän kylät. Kylässä toimi vuodesta 1897 vuoteen 2016 Ollilan koulu. Vielä vuonna 1990 Ollilassa toimi Ylöpirtin postitoimisto Jokioistentien varressa. Postiosoitteena Ollilassa, Sylvänässä ja Paltassa on ollut Ylöpirtti.


title: Ollila (Somero)

text: Paikallisia yhdistyksiä ovat urheiluseura Ollilan Jyty sekä Ollilan, Sylvänän ja Paltan kylissä toimiva metsästysseura Lammijärven Metsäveikot, jonka omistuksessa on Etappimaja Lammijärven rannalla.


title: Ollila (Somero)

text: Luonnonmaantieteellisesti Ollilan, Sylvänän ja Paltan kylät sijoittuvat Tammelan ylängön suurten suhteellisten korkeuserojen luonnehtimalle reunavyöhykkeelle, jossa luonnonympäristöä hallitsevat saven täyttämät kallioperän murroslaaksot ja näiden väliin jäävät korkeammat kallio- ja moreeniselänteet. Alueen huomattavimmat vesistöt muodostuvat Paimionjoen sivujoen Jaatilanjoen latvahaaroista, jotka noudattelevat saven peittämiä kallioperän murroksia. Alueen suurin järvi on Lammijärvi Ollilan kylässä. Sen rannalla on Someron kaupungin uimaranta ja järven läheisyydessä on myös metsästysseura Lammijärven Metsäveikokkojen kokoontumispaikka Etappimaja.


title: Ollila (Somero)

text: Historiallisesti Ollila on ollut samaa jakokuntaa viereisten Sylvänän ja Paltan kylien kanssa 1700-luvun lopulla toimitettuun isoonjakoon asti, ja isonjaon seurauksena kylien alueet muodostavat useita toisiinsa lomittuvia eksklaaveja varsinkin jakokunnan pohjoisosissa lähellä Jokioisten ja Tammelan rajaa.


title: Ollila (Somero)

text: Ensimmäinen maininta Ollilan kylästä on vuoden 1548 maakirjassa, jota ennen Ollilan talot on luettu viereiseen Sylvänän kylään. Kylän vanha tontti on sijainnut nykyisen Jokioistentien varrella paikalla, jolla vielä nykyäänkin on Ylöpirtin talo. Muut kylän vanhoista kantataloista ovat eri aikoina siirtyneet omille jakolohkoilleen eri puolille kylän vanhojen kotipeltojen ympäristöä.


title: Ollila (Somero)

text: Sylvänän, Ollilan ja Paltan kylien pohjoisista takamaista muodostuneella Koisthuhdan kulmakunnalla Jokioisten rajalla Ollilan kylässä toimi vuosina 1924–1966 Koisthuhdan koulu. Koulun lopetettua toimintansa vuonna 1966 myös Koisthuhdasta on käyty koulua Ollilassa.


title: Pat Shurmur

text: Pat Shurmur (s. 14. huhtikuuta 1965 Ann Arbor, Michigan) on yhdysvaltalainen amerikkalaisen jalkapallon valmentaja, joka toimii NFL:n New York Giantsin päävalmentajana. NFL:ssä Shurmur on toiminut myös Cleveland Brownsin päävalmentajana vuosina 2011–2012, St. Louis Ramsin hyökkäyksen koordinaatorina vuosina 2009–2010 sekä Philadelphia Eaglesin pelinrakentajien valmentajana vuosina 1999–2008, hyökkäyksen koordinaattorina vuosina 2013–2015 sekä tilapäisenä päävalmentajana vuonna 2015.


title: Pat Shurmur

text: Vuosina 2016–2017 Shurmur toimi hyvällä menestyksellä Minnesota Vikingsin hyökkäyksen koordinaattorina. Hänen alaisuudessaan pelinrakentajat Sam Bradford ja Case Keenum nostivat erinomaisesti pelinsä tasoa. Vikings selviytyi kaudella 2017 NFC:n konferenssifinaaliin, jonka jälkeen New York Giants palkkasi Shurmurin päävalmentajakseen.


title: Falling Away

text: Falling Away voi viitata:


title: Quintessence

text: Quintessence voi tarkoittaa ainakin seuraavia:


title: Yhdystie 2101

text: Yhdystie 2101 on yhdystie, joka kulkee seututieltä 210 Loimaan Haaroisista Loimaalla sijaitsevan Alastaron kirkonkylän ja Huittisissa sijaitsevan Vampulan kirkonkylien kautta Köyliön Vuorenmaalle Säkylässä .


title: Yhdystie 2101

text: Tie alkaa Haaroisista Seututien 210 risteyksestä Loimaalla entisen Loimaan kunnan alueella ja kulkee sieltä pohjoiseen entisen Alastaron kunnan alueella Loimijoen sivujoen Niinijoen länsirantaa seuraillen Ylhäisten, Lauroisten ja Niinijoensuun kylien kautta kohti Alastaron kirkonkylän taajamaa.


title: Yhdystie 2101

text: Alastaron Ylhäisissä tiestä erkanee itään Mökköisten ja Auvaisten kautta seututielle 210 Hurskalassa johtava päällystämätön paikallistietasoinen yhdystie Auvaistentie, joka ylittää Niinijoen Mökköisten luona. Lauroisissa tiestä erkanee länteen Oripään suuntaan paikallistietasoinen yhdystie Lauroistentie. Alastaron Niinijoensuussa tie risteää Seututien 213 kanssa ja heti tämän jälkeen Loimijoen rannassa siihen yhtyy idästä Niinijoen sen suulla ylittävä paikallistietasoinen yhdystie Loimaantie.


title: Yhdystie 2101

text: Tämän jälkeen tie seuraa Loimijokea sen etelärannalla Alastaron kirkonkylän taajamassa, missä siihen yhtyy seuttieltä 213 alkava seututien 231 osuus lännestä ja pian tämän jälkeen Punkalaitumen Kanteenmaalta valtatieltä 2 alkunsa saava Seututien 231 osuus idästä.


title: Yhdystie 2101

text: Seuraavan muutaman kilometrin etenemisen jälkeen tie saapuu Mälläisiin, jossa se tekee melko jyrkän mutkan länteen päin. Sen yhteydessä tie kohtaa Loimijoen toiselta puolelta tulevan Tammiaistentien. Mälläisten ohituksen jälkeen tie jatkaa Loimijoen myötäilyä seuraavan parin kilometrin verran saapuen sen jälkeen Hanhikoskelle ja seuraavaksi Hornaan. Hornan ohitettua tie jatkuu pari kilometriä melko suorana, jonka jälkeen se ohittaa Kantatielle 41 menevän Yhdystie 2134:n risteyksen ja lähes välittömästi sen jälkeen Tanokkaantien. Tanokkaantien risteyksen jälkeen tie saapuu Vampulan kyläkeskukseen, jossa se menee kyläkeskuksen läpi. Vampulan ohituksen jälkeen tie jatkuu kilometrin verran, jonka jälkeen tie kohtaa Rutavantien, sekä lakkaa myötäilemästä Loimijokea.


title: Yhdystie 2101

text: Sen jälkeen tie jatkuu puoli kilometriä kunnes se saapuu Kantatien 41 risteykseen. Sieltä tie jatkuu tasaisena ja suorana peltomaisemia halkoen noin 3 kilometriä jonka jälkeen se kohtaa Vanhankyläntien. Siitä tie jatkuu vielä seuraavat 3 kilometriä, kunnes se saapuu Vuorenmaalle ja päättyy Seututien 212 risteykseen.


title: Kirgisian jääpallomaajoukkue

text: Kirgisian jääpallomaajoukkue edustaa Kirgisiaa jääpallokilpailuissa. Se toimii Kirgisian jääpalloliiton alaisuudessa.


title: Kirgisian jääpallomaajoukkue

text: Kirgisia pelasi ensimmäisen virallisen jääpallomaaottelunsa Mongoliaa vastaan Aasian talvikisoissa 2011 Almatyssa, Kazakstanissa. Ottelu päättyi Kirgisian tappioon lukemin 2–17. Samoissa kisoissa Kirgisia kohtasi myös Kazakstanin, jolle se hävisi 21–0. Kirgisia sijoittui kisoissa kolmanneksi eli viimeiseksi.


title: Kirgisian jääpallomaajoukkue

text: "Päivitetty 12. elokuuta 2011."


title: Cynarina lacrymalis

text: Cynarina lacrymalis on isokokoinen kivikoralli, sukunsa ainoa laji. Se ei muodosta yhdyskuntia vaan elää yksittäisinä polyyppeina. Sen lajinimi "cynarina" on johdettu kreikan sanasta "kinara" eli artisokka, ja laji todella muistuttaa ulkonäöltään artisokkaa.


title: Cynarina lacrymalis

text: "Cynarina lacrymalis" kasvaa halkaisijaltaan yli kymmensenttiseksi. Se on väriltään yleensä vihreän tai ruskean sävyinen, mutta myös vaaleanpunaisia yksilöitä esiintyy. Valoisana aikana koralli imee itseensä vettä niin, että sen koko on ainakin kaksinkertainen hämäräkokoon verrattuna. Näin sen elimistössä elävät symbioottiset zooksantellilevät saavat mahdollisimman paljon valoa yhteyttämiseen.


title: Cynarina lacrymalis

text: "Cynarina lacrymalis" elää Indopasifisen merialueen länsiosassa: Afrikan rannikolla ja Australiassa sekä Aasiassa. Se elää koralliriutoilla 24–30 metrin syvyydessä, paikoin jopa 50 metrissä. Sitä kerätään akvaariokauppaan, mikä on vaikuttanut lajin uhanalaisuuteen. Tärkein sitä uhkaava tekijä on kuitenkin elinympäristön tuhoutuminen.


title: Erikoispsykologi

text: Erikoispsykologi on tiettyyn psykologian alaan erikoistunut psykologi. Hän on suorittanut kuusivuotisen psykologikoulutuksen lisäksi kolme- tai neljävuotisen jatkokoulutukseen tiettyyn alaan erikoistuen. Mahdolliset erikoistumisalat ovat lasten ja nuorten erikoispsykologi (aiemmin kehitys- ja kasvatuspsykologia), neuropsykologia, psykoterapia, kliininen terveyspsykologia sekä työ- ja organisaatiopsykologia.


title: Erikoispsykologi

text: Erikoispsykologiksi opiskellaan vuodesta 2016 alkaen maksullisessa yliopistollisessa erikoistumiskoulutuksessa. Koulutuksen kesto on kolme vuotta ja laajuus 70 opintopistettä. Erikoistumiskoulutus on ammatillista kehittymistä ja erikoistumista edistävää koulutusta korkeakoulututkinnon suorittaneille tai vastaavan osaamisen saavuttaneille. Erikoistumiskoulutus on uusi koulutusmuoto tutkintokoulutuksen ja täydennyskoulutuksen rinnalla.


title: Erikoispsykologi

text: Vuoteen 2015 asti aloittaneiden osalta erikoispsykologitutkinto on ammatillisesti painottunut tieteellinen jatkokoulutus, joka vahvistettiin ja vakiinnutettiin psykologian tutkintoasetuksessa vuonna 1996, mutta poistettiin erikoistumiskoulutusuudistuksen yhteydessä vuonna 2015. Aiempi koulutus johti psykologian lisensiaatin tutkintoon jollakin psykologian viidellä erikoisalalla.


title: Erikoispsykologi

text: Sekä lisensiaatintutkintoon johtava erikoispsykologikoulutus että erikoistumiskoulutukset tuottavat terveydenhuollon ammattihenkilöstöstä annetun lain (559/94) 6 §:n tarkoittaman erikoispätevyyden sillä erikoisalalla, jolla koulutus on suoritettu.


title: Erikoispsykologi

text: Vuodesta 2016 alkaen erikoispsykologikoulutus toteutetaan vahvasti työelämään niveltyvänä erikoistumiskoulutuksena. Koulutuksen laajuus on 70 opintopistettä. Sen voi suorittaa työn ohella noin kolmessa vuodessa. Opintoihin sisältyy järjestelmällinen teoreettinen ja käytännöllinen syventyminen omaan erikoisalaan, siihen liittyvä tutkimus sekä erikoisalan työkokemusta ja työnohjausta. Opintojen sisällöt ja rakenteet vaihtelevat erikoisaloittain. Jokaiseen erikoispsykologikoulutukseen sisältyy 10 opintopisteen lopputyö, joka yleensä liittyy psykologin omaan työhön.


title: Erikoispsykologi

text: Uusi erikoistumiskoulutus korvaa lisensiaattitutkinnon. Erona aiempaan lisensiaattitutkintoon on se, että erikoistumiskoulutuksessa on luovuttu akateemisesta lopputyöstä.


title: Erikoispsykologi

text: Psykologian alan yliopistoverkko Psykonet koordinoi kunkin erikoisalan koulutuksen järjestämistä valtakunnallisesti. Kustakin erikoisalasta vastaa yksi yliopisto seuraavasti:


title: Erikoispsykologi

text: Vuonna 2015 järjestettiin viimeinen haku lisensiaatin tutkintoon johtavaan erikoispsykologikoulutukseen. Lisensiaattitutkintoa suorittamaan hyväksyneet voivat suorittaa koulutuksensa loppuun yliopistojen sallimissa rajoissa.


title: Erikoispsykologi

text: Lisensiaattikoulutuksen laajuus on 120 op. Siitä ammatillisia erikoistumisopintoja on 65 op, kaikille aloille yhteisiä menetelmäopintoja 15 op ja lisensiaattitutkimus 40 op. Tutkinto on suunniteltu niin, että se voidaan suorittaa työn ohella noin neljässä vuodessa.


title: Erikoispsykologi

text: Lisensiaattitutkinnoissa kaikkien erikoisalojen opinnot voitiin suorittaa kaikissa psykologian koulutusta antavissa Suomen yliopistoissa. Kunkin erikoisalan koulutukseen valitaan erillisen hakumenettelyn kautta 16-20 opiskelijaa parin vuoden välein.


title: Nine

text: Nine voi tarkoittaa seuraavia asioita:


title: Kiovan televisiotorni

text: Kiovan televisiotorni () on 385 metriä korkea televisiotorni Kiovan kaupungissa Ukrainassa. Televisiotornia alettiin rakentaa vuonna 1968 ja se valmistui vuonna 1973. TV-torni maksoi noin 12 miljoonaa Yhdysvaltain dollaria. Tornissa on kaksi hissiä.


title: Kiovan televisiotorni

text: Kiovan televisiotorni on 60 metriä korkeampi kuin Eiffel-torni, mutta painaa 3 kertaa vähemmän. Kiovan televisiotorni on korkein rakennus Ukrainassa.


title: Astrocoeniidae

text: Astrocoeniidae on kivikorallien heimo, johon kuuluu noin neljä sukua, joista kaksi elää Atlantilla, kaksi Indopasifisella merialueella. Sen taksonominen luokittelu on ollut epävarma ja odottaa molekyylitutkimuksia.


title: Vammaisalppihiihto talviolympialaisissa 1984

text: Vammaisalppihiihto järjestettiin näytöslajina vuoden 1984 talviolympialaisissa. Tämä oli ensimmäinen ja toistaiseksi ainoa kerta kun laji oli mukana olympialaisten ohjelmassa, mutta alppihiihto on ollut mukana kaikissa talviparalympialaisissa. Tapahtumia oli neljä, jotka kaikki järjestettiin ainoastaan miehille. Osanottajia oli 29 kymmenestä eri maasta.


title: École nationale de l’aviation civile

text: École nationale de l'aviation civile (ENAC) on ranskalainen ilmailutekniikan huippuyliopisto. Se perustettiin vuonna 1949 Pariisissa, mutta toimii nykyisin Toulousessa.


title: École nationale de l’aviation civile

text: Koulu on jäsenenä Université Fédérale Toulouse Midi-Pyrénées.


Institut Polytechnique des Sciences Avancées (IPSA) on ranskalainen ilmailutekniikan huippuyliopisto. Se perustettiin vuonna 1961 Pariisissa.


title: Sylvänä

text: Sylvänä on kylä Somerolla Varsinais-Suomen maakunnassa. Kylän väkiluku vuonna 2011 oli 141, mikä teki siitä Someron 47 varsinaisesta kylästä väkiluvultaan kuudenneksitoista suurimman.


title: Sylvänä

text: Sylvänän lähimpiä naapurikyliä Somerolla ovat Ollila ja Paltta pohjoisessa, Lahti ja Pyöli lännessä, Pusula, Rautela ja Pappila lounaassa, Jaatila etelässä sekä Joensuu ja Laitiaisten kulmakunnalle ulottuvat Harjun, Härkälän ja Saarentaan kylien takamaat kaakossa. Pohjoisessa rajanaapureina ovat Jokioisten Vaulammi ja Tammelan Torro. Suhteessa liikenneväyliin kylä sijaitsee Somerolta Jokioisille johtavan kantatien 52 varrella ja idässä sen aluetta koskettaa Somerolta Forssaan johtava seututie 282. 1900-luvulla Sylvänä on kuulunut yhdessä läheisen Paltan kylän kanssa viereisen Ollilan kyläkeskuksen vaikutusalueeseen. Koulua käytiin vuoteen 2016 Ollilan koulussa.


title: Sylvänä

text: Luonnonmaantieteellisesti Sylvänän, Ollilan ja Paltan kylät sijoittuvat Tammelan ylängön suurten suhteellisten korkeuserojen luonnehtimalle reunavyöhykkeelle, jossa luonnonympäristöä hallitsevat saven täyttämät kallioperän murroslaaksot ja näiden väliin jäävät korkeammat kallio- ja moreeniselänteet. Alueen huomattavimmat vesistöt muodostuvat Paimionjoen sivujoen Jaatilanjoen latvahaaroista, jotka noudattelevat saven peittämiä kallioperän murroksia. Sylvänän kylän alueelle näistä osuvat Jaatilanjoen sivujoet Alijoki lännessä ja Hirsjoki ja Katjoki idässä.


title: Sylvänä

text: Historiallisesti Sylvänä on ollut samaa jakokuntaa viereisten Ollilan ja Paltan kylien kanssa 1700-luvun lopulla toimitettuun isoonjakoon asti, ja isonjaon seurauksena kylien alueet muodostavat useita toisiinsa lomittuvia eksklaaveja varsinkin jakokunnan pohjoisosissa Koisthuhdan kulmakunnassa lähellä Jokioisten ja Tammelan rajaa.


title: Sylvänä

text: Kylän vanha tontti on sijainnut nykyisen Jokioistentien varrella tien kahden puolen paikalla, jossa vielä ovat Näykin, Kurjen ja Roton talot tien itäpuolella. Muut taloista ovat siirtyneet hieman etäämmäs, lähinnä vanhaa tonttia on Juote ja hieman kauempana ovat Jalli, Kylä-Timperi ja Pelto-Timperi. Kauemmas kylän takamaille on aikoinaan siirretty Ali-Koljo eli Koljo ja Yli-Koljo eli Edel.


title: Sylvänä

text: Sylvänän kylän alueella idässä nykyisen Torrontien varressa sijaitsi myös pääosin Harjun, Härkälän ja Saarentaan kylien takamaista koostuneen Laitiaisten kulmakunnan vuosina 1928-68 toiminut koulu, joka vuonna 1990 oli yksityiskäytössä.


title: Sylvänä

text: Sylvänän Jalli yhdessä Someron Vilukselan Vitkan ja Syvänojan Sonnin sekä Somerniemen Viuvalan Pispan kanssa kuuluu niihin Someron ja Somerniemen taloihin, jotka mainitaan Aleksis Kiven "Seitsemässä veljeksessä" osana Eeron Jouluyönä laulamaa laulua. Romaanissa viitataan näiden ohella myös eräisiin somerolaisiin henkilöihin. Näistä Kivi lienee kuullut Somerolta kotoisin olleelta ystävältään Axel Wiensiltä.


title: Vammaishiihto talviolympialaisissa 1988

text: Vammaishiihto järjestettiin näytöslajina vuoden 1988 talviolympialaisissa 17. ja 21. helmikuuta Calgaryssä, Kanadassa. Tämä oli ensimmäinen ja toistaiseksi ainoa kerta kun laji oli mukana olympialaisten ohjelmassa, mutta alppihiihto ja maastohiihto ovat olleet mukana kaikissa paralympialaisissa. Tapahtumia oli neljä, joista kaksi oli miehille ja kaksi naisille. Maastohiihdossa jokaisella kilpailijalla oli oma oppaansa.


title: Siderastreidae

text: Siderastreidae on kivikorallien heimo. Sen nimessä esiintyvät sekä latinan (sideris) että kreikan (aster) tähteä tarkoittavat sanat.


title: Siderastreidae

text: Heimoon kuuluu ainakin neljä sukua: "Coscinaraea", "Pironastrea", "Psammocora" ja "Siderastrea".


title: Michelle Larcher de Brito

text: Michelle Larcher de Brito (s. 29. tammikuuta 1993 Lissabon) on portugalilainen tennispelaaja. Parhaimmillaan hän on ollut kaksinpelissä WTA-listan sijalla 76 heinäkuussa 2009. Hän on voittanut urallaan kolme ITF-turnausta kaksinpelissä. Hänet valittiin vuonna 2009 Portugalin vuoden naisurheilijaksi.


title: Michelle Larcher de Brito

text: Ammattilaiseksi vuonna 2007 siirtynyt Larcher de Brito pelasi ensimmäisen kerran WTA-turnauksen pääsarjassa maaliskuussa 2007 Miami Mastersissa, jossa hän voitti ensimmäisellä kierroksella maailmanlistan sijalla 43 olleen Meghann Shaughnessyn. Turnaukseen villillä kortilla päässyt Larcher de Brito hävisi toisella kierroksella Daniela Hantuchoválle. Syyskuussa hän pääsi välieriin Albuquerquen sekä San Luis Potosín ITF-turnauksissa. Vuonna 2008 hän pääsi toiselle kierrokselle Memphisin WTA-turnauksessa voitettuaan Stéphanie Cohen-Aloron. Toisella kierroksella hän hävisi Caroline Wozniackille. Maaliskuussa Larcher de Brito selviytyi kolmannelle kierrokselle Miami Mastersissa voitettuaan Jekaterina Makarovan ja maailmanlistan sijalla 16 olleen Agnieszka Radwańskan. Kolmannella kierroksella hän hävisi Shahar Pe'erille. Heinäkuussa hän pääsi Stanfordin WTA-turnauksessa toiselle kierrokselle voitettuaan Gisela Dulkon. Toisella kierroksella hän hävisi maailmanlistan viitoselle, Serena Williamsille luvuin 6–4, 3–6, 2–6. Heinäkuun lopulla pelatussa Canada Mastersissa Larcher de Brito voitti toisella kierroksella Flavia Pennettan, mutta hävisi kolmannella kierroksella Svetlana Kuznetsovalle kolmieräisen ottelun. Taškentin WTA-turnauksessa hän pääsi ensimmäisen kerran WTA-turnauksen puolivälieriin, jossa hän hävisi Sorana Cîrstealle.


title: Michelle Larcher de Brito

text: Vuonna 2009 Larcher de Brito pelasi ensimmäisen kerran Grand Slam -turnauksen pääsarjassa Ranskan avoimissa. Karsintojen kautta turnaukseen päässyt Larcher de Brito voitti ensimmäisellä kierroksella Melanie Southin ja toisella kierroksella Zheng Jien. Kolmannella kierroksella hän hävisi Aravane Rezaïlle. Wimbledonissa hän voitti ensimmäisellä kierroksella Klára Zakopalován, kunnes hävisi toisella kierroksella Francesca Schiavonelle. Yhdysvaltain avoimissa Larcher de Brito voitti Mathilde Johanssonin, mutta hävisi toisella kierroksella Li Nalle.


title: Michelle Larcher de Brito

text: Vuonna 2010 Larcher de Brito pääsi kolmannelle kierrokselle Birminghamin WTA-turnauksessa. Wimbledonissa hän hävisi avauskierroksella maailmanlistan ykköselle, Serena Williamsille, ja Yhdysvaltain avointen ensimmäisellä kierroksella Sania Mirzalle. Vuonna 2011 hän saavutti ensimmäisen ITF-turnausvoittonsa Rancho Santa Fessä, jossa hän voitti loppuottelussa Madison Brenglen. Huhtikuussa hän pääsi loppuotteluun Charlottesvillen ITF-turnauksessa.


title: Lähessuon laituri

text: Lähessuon laituri (lyh. Lhs) oli Iin rautatieaseman alainen laituri rataosuudella . Etäisyyttä Helsinkiin Seinäjoen ja Haapamäen kautta oli noin 800 km. Se avattiin vuonna 1931 ja muutettiin miehittämättömäksi seisakkeeksi 1951, joskin miehitys palautettiin seuraavana vuonna muutamaksi kuukaudeksi. Laiturin liikennepaikkarakennus on purettu, vanhasta rakennuskannasta on havaittavissa umpimetsän keskellä talon kivijalka sekä kellarin rauniot. Lähessuo sijaitsee noin puolivälissä Iitä ja Olhavaa Muhojoen kylän lähistöllä


title: Louen seisake

text: Louen seisake oli rautatiepysäkki Louen kylässä Tervolan kunnassa Laurila-Kelloselkä rataosuudella. Pysäkki sijaitsi lähellä Louejoen suuta 912,9 km:n etäisyydellä Helsingistä Haapamäen ja Seinäjoen kautta. Alkuperäinen asemarakennus tuhoutui Lapin sodassa, rakennus oli Thure Hellströmin käsialaa. Uusi, jo purettu rakennus valmistui 1945


title: Karen Drambjan

text: Karen Drambjan (26. heinäkuuta 1954 Jerevan — 11. elokuuta 2011 Tallinna) oli virolainen juristi, kunnallispoliitikko ja terroristi, joka hyökkäsi aseistautuneena Viron puolustusministeriöön 11. elokuuta 2011 ja kuoli tulitaistelussa. Drambjan oli armenialainen, ja hänen äidinkielensä oli venäjä. Hän sai Viron kansalaisuuden vuonna 1993.


title: Karen Drambjan

text: Drambjan opiskeli oikeustiedettä Tarton yliopistossa ja Kaliningradin yliopistossa. Hän oli toiminut kunnallispoliitikkona Maardussa ja kuulunut Viron Kansanliittoon (2001–2007) ja vuodesta 2009 alkaen Viron yhdistyneeseen vasemmistopuolueeseen (Eestimaa Ühendatud Vasakpartei).


title: Karen Drambjan

text: 11. päivänä elokuuta 2011 noin kello 15 Drambjan tunkeutui Viron puolustusministeriön rakennukseen Tallinnassa. Poliisi sai tapahtumasta ilmoituksen kello 15.08. Drambjanilla oli varustuksenaan luvallinen pistooli, noin sata patruunaa sekä räjähteitä. Hän laukaisi räjähdyspanoksia ja savupommeja, mutta kukaan ei loukkaantunut. Puolustusministeri Mart Laar ei ollut rakennuksessa hyökkäyksen aikana.


title: Karen Drambjan

text: Drambjan ei päässyt ministeriön ala-aulasta edemmäksi rakennukseen, koska suojaovet lukittiin. Aulassa oli kaksi turvamiestä, jotka olivat noin puoli tuntia Dramjanin vankeina. Tämän jälkeen Drambjan oleskeli noin kaksi tuntia henkilökunnan huoneessa, ja myös tulitaistelu käytiin siellä. Poliisin erikoisyksikkö K-kommando tunkeutui rakennukseen noin kello 17.20, ja seuranneessa laukaustenvaihdossa Drambjan sai surmansa.


title: Karen Drambjan

text: Hyökkäyksensä aikana Drambjan ei esittänyt minkäänlaisia vaatimuksia, eikä hänen vaikuttimiaan tiedetä. Hänen ystävänsä mukaan hän oli menettänyt työnsä ja asuntonsa. Viron yhdistyneen vasemmistopuolueen puheenjohtajan Sergei Jürgensin mukaan hyökkäyksen taustalla olivat henkilökohtaiset eivätkä poliittiset syyt, ja hän paheksui puolustusministeri Mart Laaria, joka pyrki haastattelussa selittämään Drambjanin tekoa tämän puoluejäsenyydellä. "Eesti Päevaleht" haastatteli psykologia, jonka mukaan Norjan terrori-iskut saattoivat vaikuttaa Drambjanin tekoon.


title: Karen Drambjan

text: Drambjan oli toiminut yövartioliikkeen Larissa Neštšadimovan puolustusasianajajana pronssiyön mellakoita koskevassa oikeudenkäynnissä, mutta kun juttu eteni korkeimpaan oikeuteen, hänen tilalleen otettiin pätevämpi asianajaja. Viron valtiollinen poliisi kiinnitti huomiota Drambjaniin vuosikertomuksessaan 2007. Drambjan oli Viron perustuslakipuolueen ehdokkaana Euroopan parlamentin vaaleissa 2009, ja hän kirjoitti poliittisen manifestin "Jos kotisi on sinulle kallis..." Kirjoituksessaan hän kutsui Viroa moraaliseen vararikkoon joutuneeksi uusfasistiseksi valtioksi ja syytti venäläistä vähemmistöä lammasmaisuudesta syrjinnän edessä.


title: Sienikorallit

text: Sienikorallit (Fungiidae) on kivikorallien heimo, joka on saanut nimensä latinan sanasta "fungus", sieni. Siihen kuuluu 16 sukua, joita tavataan ainoastaan Indopasifisella merialueella. Useimmat lajit elävät erillisinä, yksittäisinä polyyppeina, ja niiden koralliitit ovat suurikokoisia. "Heliofungia"-suvun polyypit vovivat olla halkaisijaltaan jopa 50 senttiä. Silti heimosta tunnetaan vain vähän fossiileita. Useimmat lajit elävät aikuisina irrallaan (pohjaan kiinnittymättä), mutta nuoruudessaan niilläkin on vaihe, jolloin ne tarttuvat kasvualustaansa. Eräät lajit pystyvät ryömimään esiin, jos ne hautautuvat hiekkakerroksen alle, ja kääntymään oikein päin jos aallot kääntävät ne suuaukko alaspäin.


title: 1068 Nofretete

text: 1068 Nofretete on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi E. Delporte vuonna 1926. Pikkuplaneetta sai nimensä muinaisen Egyptin kuningatar Nefertitin mukaan. Nofretete on vain nimen toinen kirjoitusasu. Ennen kuin tämä asteroidi sai nimensä se tunnettiin väliaikaisella tunnuksella 1926 RK. Koska Nofreteten absoluuttinen magnitudi (H) on 11,2, sen läpimitta on todennäköisesti välillä 15 - 40 kilometriä. Nofreteten pyörähdysaika eli vuorokauden pituus sen pinnalla on noin 6,15 tuntia.


title: Teen Challenge

text: Teen Challenge () on voittoa tavoittelematon, evankelikalismiin perustuva katkaisuhoito ja maailmanlaajuinen verkosto. Se tarjoaa vuodesta puoleentoista kestävää hoitoa, joka palvelee huumeriippuvaisia, alkoholisteja, jenginuoria, prostituoituja ja muita ihmisiä, joilla on "elämää kontrolloivia ongelmia". Nykyisin keskuksia on yli 1 200 maailmanlaajuisesti.


title: Teen Challenge

text: Sen perusti vuonna 1958 yhdysvaltalainen pastori David Wilkerson Brooklynissa. Alun perin Wilkerson toimi yhdysvaltalaisessa helluntailaisessa Assemblies of God -liikkeessä ja maalaispastorina Pennsylvaniassa. Nähtyään vuonna 1957 sanomalehdestä, että useita New Yorkin nuoria oli syytettyinä murhista, hän päätti siirtyä katulähetystyöhön. Muun muassa huomattavan puertoricolaisperäisen Mau-Mau-jengin johtaja Nicky Cruz kääntyi Wilkersonin julistustyön seurauksena kristinuskoon. Wilkerson, hänen vaimonsa Gwen sekä useita muita henkilöitä rukoili yhdessä kolmen eri palvelutyön synnyn puolesta Coloradossa; "Teen Challenge USA", "YWAM" ja "Teen Challenge Europe-Asia". Palvelutyöt tavoittivat nuoret ja aikuiset keskuksien kautta elämässä esiintyneiden ongelmien keskeltä. Teen Challenge USA ja Teen Challenge Europe-Asia perustivat huumevieroitusohjelman perustuen Raamatun arvovaltaan, joka havaittiin yhdeksi tehokkaimmista laadussaan hoidettaessa päihderiippuvuudesta kärsiviä ihmisiä. NIDA:n tekemän tutkimuksen mukaan Teen Challengessa hoidetuista ihmisistä on laskettu vieroittuneen keskimäärin 86 prosenttia.


title: Teen Challenge

text: Teen Challengen työ on keskittynyt sinne missä nuoret ovat - katoille, kellareihin, vuokrakasarmeihin, pelikentille, vankiloihin. Wilkersonin mukaan he vievät sanan (evankeliumin) sinne "missä on toimintaa". Teen Challengen julistama evankeliumi käsittää myös käytännön palveluksia: Tarjoaa nuorelle yösijan, ruokaa, vaatteet ja lääketieteellistä apua, jos sitä tarvitaan, toimii työnvälitystoimistona, lainopillisena avustajana sekä sosiaalivirastona. Wilkersonin mielestä Teen Challenge toimii omalla pienellä tehokkaalla tavalla antaen esimerkin kirkoille, jotka 1960-luvun Yhdysvalloissa järjesti lähinnä jazzmessuja ja "käsikellokuoroja" kadulla eläville. Wilkerson oli kiitollinen kirkon eri yrityksistä tavoittaa nuoriso, mutta totesi, että voileipä-apu on paljon tehokkaampaa kuin jazzmessut ja kellojen kilisyttäminen. Wilkerson kannusti kirkkoja jatkamaan partiotoimintaa, tyttökerhoja sekä seurakuntien leirejä.


title: Teen Challenge

text: Nuoret, joiden kanssa Teen Challenge tekee työtä, näkevät usein ensi kertaa lehmiä ja todellista luontoa, kun Teen Challenge vie hoitamiaan nuoria seurakuntien järjestämille leireille. Nuorten elämät ovat alkaneet muuttua, kun he ovat saaneet uusia kokemuksia hartaushetkistä, kristillisestä opetuksesta, kristittyjä ystäviä, kävelyretkien jälkeen, luonnon tutkimisen, uimisen ja pelien jälkeen. Wilkersonin mukaan hoidettavien nuorten toimintaa pitää johtaa aina kristitty mies, joka todella välittää heistä.


title: Teen Challenge

text: Vuonna 2010 Teen Challengen työ jakautui seuraavasti eri puolilla maailmaa:Kirjassaan "Vanhemmat vaikeuksissa" (eng. "Parents on trial; why kids go wrong or right") Wilkerson painottaa vanhempien osuutta lapseensa kasvatukseen ennaltaehkäisevässä toiminnassa. Haastatellessaan huumausaineita käyttävien nuorten vanhempia Wilkerson usein järkyttyi vanhempien reaktiosta syyttää lapsia heidän seurastaan ja siitä että he täysin kielsivät vastuunsa ja osuutensa kasvattajana. Wilkerson kuvaa myös varakkaimpien perheiden tapauksia, joissa poliitikkoisä on suojellut omaa uraansa maksamalla suuria summia lakimiehille pitääkseen lapsensa poissa vankilasta ja lapsensa ongelmat salassa. Ennalta ehkäisevinä seikkoina Wilkerson mainitsee vanhempien osuudesta: rakkauden, kuuntelutaidon, ajan annon, selkeät rajat, kurin ja kristilliset arvot. Hänen viestinsä vanhemmille on "Koskaan ei ole liian myöhäistä tai liian aikaista puutua väärään suuntaan ajautuvan lapsen elämään."


title: Teen Challenge

text: Erääseen tutkimukseen osallistui 15 000 nuorta. Tutkimuksen mukaan moni nuori koki, että hän jäi vaille neuvoja sen tähden, että vanhempi olettaa, ettei nuori kaipaa hänen neuvojaan. Monet pojat valittivat sitä, että he näkivät isäänsä liian harvoin, koska tämä oli joko töissä tai harrastustensa parissa. Monen pojan mukaan myös kodissa oleva alkoholismi tekee kotielämästä sietämätöntä. Tyttöjen vaikeudet olivat tottelemattomuuden alueella. Tytöt toivoivat saavansa vanhemmiltaan sääntöjä ja rajoja, jotka tukisivat heitä hetkenä, jolloin pojat tulevat tarjoamaan heille alkoholia.


title: Teen Challenge

text: Miksi nuoret ihmiset alkavat käyttämään huumausaineita? Wilkersonin mukaan ainuttakaan tapausta ei voida selittää pelkkien olosuhteiden avulla ja usein käyttäjä ei itsekkään osaa tarinaansa selkeästi kertoa. Wilkerson listaa havaitsemansa syyt: uteliaisuus, tietämättömyys, hyväksyminen, pako (tunne-elämä, epäkypsyys), hyväksikäyttö (myyminen ystäville) ja petkutus (houkuteltu kokeilemaan).


title: Skagenin lossi

text: m/l Vikare eli Skagenin lossi liikennöi Iniölandetin saarella sijaitsevan Skagenin ja Jumon saaren eteläosan välillä ja se on osa Saariston rengastietä. Lauttavälin pituus on 600 metriä. Lossi liikennöi ainoastaan päivisin tarvittaessa. Vuonna 2013 lossin liikennöinnin vastuu siirtyi FinFerriesiltä Nordic Coast Linelle. Samalla käyttöön otettiin uusi aiempaa suurempi lossi m/l Vikare. Vikaren omistaa Liikennevirasto. Siinä missä vanha lossi pystyi kuljettamaan kerralla 10 autoa, uuden Vikare-lossin kannelle mahtuu 28 autoa.


title: Skagenin lossi

text: Skagenin lossilla ei ole aikataulua, vaan se liikennöi aina tarvittaessa. Lisäksi lossi lähtee Skagenista aina 15 ja 30 minuuttia ennen m/s Auran lähtöä Jumon saaren pohjoisosasta Kannvikista Kustavin Heponiemeen.


title: Una

text: Una voi tarkoittaa:


title: Keistiön lossi

text: Keistiön lossi liikennöi Iniön Dalenin ja Keistiön saaren välillä. 1,6 kilometrin pituudellaan se on Suomen pisin yleisten teiden vaijerilossiyhteys. Lossiyhteys on osa yhdystietä 12230. Dalenin lauttarannasta on kesäisin myös lauttayhteys M/S Antonialla Houtskarin Mossalaan.


title: Der Hölle Rache kocht in meinem Herzen

text: "Der Hölle Rache kocht in meinem Herzen" ("Helvetin kosto kiehuu sydämessäni") on Yön kuningattaren toinen aaria Mozartin oopperassa Taikahuilu.


title: Der Hölle Rache kocht in meinem Herzen

text: "Der Hölle Rache kocht in meinem Herzen" tunnetaan myös nimellä "Yön kuningattaren aaria", vaikka "Taikahuilu"un kuuluu sen ohella myös Yön kuningattaren ensimmäinen aaria "O zittre nicht, mein lieber Sohn". Sitä pidetään yhtenä tunnetuimmista ooppera-aarioista ja se on tarttuva, nopeatempoinen ja pahaenteisen suurellinen.


title: Der Hölle Rache kocht in meinem Herzen

text: Aaria kuuluu oopperan toiseen näytökseen. Se kuvaa Yön kuningattaren kostonhimoista raivokohtausta, jossa hän työntää tikarin tyttärensä Paminan käteen ja vaatii tätä tappamaan kilpailijansa Sarastron uhaten hylätä ja kirota tyttärensä jos tämä kieltäytyy. "Taikahuilun" kantaesityksessä Yön kuningattaren roolin lauloi Mozartin käly Josepha Hofer.


title: Der Hölle Rache kocht in meinem Herzen

text: Aaria on sävelletty d-mollissa, ja sen orkesterikokoonpanoon kuuluu kaksi huilua, oboeta, fagottia, käyrätorvea ja trumpettia sekä jouset (1. ja 2. viulut, alttoviulut, sellot ja kontrabasso). Orkesteri on laajempi kuin ensimmäisessä aariassa "O zittre nicht", ja siihen kuuluu klarinetteja ja pasuunoja lukuun ottamatta oopperan koko soittajisto.


title: Der Hölle Rache kocht in meinem Herzen

text: Aaria on esittäjälleen erittäin haastava. Se ulottuu yksiviivaisestä f:stä aina kolmiviivaiseen f:ään asti ja edellyttää laulajalta korkeaa äänialaa.


title: Der Hölle Rache kocht in meinem Herzen

text: Taikahuilun libretto on Mozartin ystävän Emanuel Schikanederin nimissä. Schikaneder myös esitti Papagenon roolin oopperan ensiesityksessä.


title: Der Hölle Rache kocht in meinem Herzen

text: Tekstin runomitta koostuu neljästä säkeestä jambista pentametriä, jota seuraa neljä säettä jambisessa trimetrissä, ja lopuksi on vielä kaksi säettä jambisessä pentametrissä. Riimikaava on ABAB CCCD ED.


title: Der Hölle Rache kocht in meinem Herzen

text: Aaria sisältyy Voyager 1 & 2 -luotainten mukana avaruuteen lähetettyihin kultaisiin äänilevyihin.


title: ORP Jaskółka

text: ORP Jaskółka on ollut kolmen Puolan merivoimissa palvelleen aluksen nimenä:


title: Rhizangiidae

text: Rhizangiidae on kivikorallien heimo, johon kuuluu ainakin neljä sukua. Niitä tavataan Atlantilla Bermudan pohjoispuolella ja joskus Afrikan länsirannikolla. Niiden koralliitit ovat putkimaisia ja sileäreunaisia.


title: Lassi Toivola

text: Lassi Toivola (s. 13. helmikuuta 1931) on suomalainen painituomari. Viisissä kesäolympialaisissa ja kymmenissä MM- ja EM-kilpailuissa tuomaroinut Toivola nimettiin FILA:n kansainväliseen painin Hall of Fameen sen historian toisena tuomarina ja ensimmäisenä suomalaisena yhdessä Kustaa Pihlajamäen kanssa vuonna 2005.


title: Lassi Toivola

text: Toivola tuomaroi viisissä kesäolympialaisissa: Münchenissä 1972, Moskovassa 1980, Los Angelesissa 1984, Soulissa 1988 ja Barcelonassa 1992. Hän oli ollut vuoden 1952 Helsingin olympiakisoissa – silloin painikilpailujen toimitsijana. Hän toimi tuomarina myös kymmenissä muissa kansainvälisissä arvoturnauksissa vuosina 1969–1992. Toivola nimettiin FILA:n kansainväliseen painin hall of fameen sen historian toisena tuomarina ja ensimmäisenä suomalaisena yhdessä Kustaa Pihlajamäen kanssa vuonna 2005. Vuonna 2007 hänelle myönnettiin Unkarin painiliiton ansioristi. Vuonna 2011 Toivolalle myönnettiin Liikuntakulttuurin ja urheilun kultainen ansioristi.


title: Lassi Toivola

text: Toivolan Erkki-veli ja Karri-poika ovat myös toimineet painituomareina. Hänen isänsä Aleksanteri Toivola saavutti kreikkalais-roomalaisen painin olympiahopeaa Pariisin kesäolympialaisissa 1924 ja oli Viipurin Voimailijat -urheiluseuran perustajajäseniä. Aleksanteri Toivolan neljä veljeä ja Lassin ja Erkin kaksi veljeä harrastivat painia. Lassin sisko Sirpa Konttila voitti jousiammunnan maailmanmestaruuden. Maratonjuoksija Jukka Toivola oli Aleksanteri Toivolan veljen pojanpoika.


title: Tiimalasidelfiini

text: Tiimalasidelfiini ("Lagenorhynchus cruciger") on pieni valkokuvedelfiineihin kuuluva delfiini, joka elää Etelämantereen vesillä ja Etelä-Amerikan rannikolla.


title: Tiimalasidelfiini

text: Laji on harvoin nähty. Eläintieteilijät Jean René Constant Quoy ja Joseph Paul Gaimard totesivat sen uudeksi lajiksi vuonna 1820, kun he näkivät siitä tehdyn piirroksen eteläisellä Tyynellämerellä. Se on maailman ainoa valaslaji, joka on hyväksytty omaksi lajikseen yksinomaan silminnäkijälausuntojen perusteella. Vuoteen 2010 mennessä vain kuusi kokonaista delfiiniä ja 14 raatoa oli saatu tutkittavaksi.


title: Tiimalasidelfiini

text: Vaikka tiimalasidelfiini kuuluukin "Lagenorhynchus"-sukuun, taannoiset molekyylianalyysit ovat osoittaneet, että laji on itse asiassa lähempänä "Cephalorhynchus"-lajeja, eli kirjodelfiinejä.


title: Tiimalasidelfiini

text: Tiimalasidelfiini on väriltään mustavalkoinen, ja tästä syystä se tunnetaan valaanpyytäjien keskuudessa "meren lehmänä". Etu- ja takareunoissa on pitkät valkoiset laikut, jotka ulottuvat aina silmien eteen ja kurkkuun sekä pyrstön yläosaan. Nämä kaksi laikkua yhdistyvät todella ohuella kaistaleella kyljissä, saaden kuvion näyttämään tiimalasilta, mistä lajin nimi tuleekin. Kuono on musta.


title: Tiimalasidelfiini

text: Elinympäristössään tiimalasidelfiini on kuitenkin helposti tunnistettavissa. Ainoastaan etelänhoikkadelfiini on vastaavankokoinen ja elää yhtä kaukana etelässä, mutta sillä ei ole selkäevää, joten nämä kaksi lajia ovat selvästi erotettavissa. Selkäevä vaihtelee eri yksilöillä. Se on yleensä korkea ja kaareva, ja voi kärjistyä varsinkin vanhemmilla delfiineillä.


title: Tiimalasidelfiini

text: Täysikasvuinen aikuinen on noin 1,8 metriä pitkä ja painaa 90–120 kiloa. Urosten uskotaan olevan hieman naaraita pienempiä ja kevyempiä, vaikka pieni määrä tutkimusnäytteitä ei salli pitäviä päätelmiä.


title: Tiimalasidelfiini

text: Tiimalasidelfiinien elinympäristö kattaa koko Etelämanteretta ympäröivän meren. Useimmat havainnot on tehty Uuden-Seelannin rannikon eteläpuolelta, Eteläisiltä Shetlandsaarilta ja Tulimaan rannikkovesiltä. Laji elelee todennäköisesti tiheimmin juuri näillä alueilla.


title: Tiimalasidelfiini

text: Eräässä tutkimuksessa arvioitu populaation koko on yli 140000 yksilöä.


title: Tiimalasidelfiini

text: Tiimalasidelfiinit liikkuvat 5–10 yksilön ryhmissä. Yksi kansainvälisen valaanpyyntikomission tutkimuksessa kirjattu ryhmä käsitti 60 yksilöä. Ne ovat innokkaita aaltoratsastajia.


title: Tiimalasidelfiini

text: Muutaman delfiinin mahalaukun sisältöä tutkittaessa niiden pääravinnoksi on päätelty erilaiset kalmarit ja pienet kalat.


title: John Ireland

text: John Ireland (13. elokuuta 1879 Bowdon, Trafford, Suur-Manchester – 12. kesäkuuta 1962 Washington, West Sussex) oli brittiläinen säveltäjä. Hän toimi myös opettajana Lontoon Royal College of Musicissa.


title: John Ireland

text: Irelandin musiikille tunnusomaista on brittiläisen kansanmusiikin aineksia sisältävä, klassistis-romanttiset ja impressionistiset tyylipiirteet omaava, karheasti soiva sävelkieli.


title: John Ireland

text: Lisäksi yksi pianosonaatti ja -sonatiini


title: John Ireland

text: Pianotrioja ja viulusonaatteja, joista arvostetuin on nro 2 a-molli (1917).


title: John Ireland

text:
Hänen lukuisat laulunsa eläytyvät brittiläisten runoilijoiden, kuten A. E. Housmanin, Thomas Hardyn ja Arthur Symonsin, runoihin.
Ireland on kirjoittanut urkukappaleita sekä säveltänyt pianolle ja orkesterille konserton (1930) ja teoksen "Legend".


title: Anthony Sowell

text: Anthony Edward Sowell (s. 19. elokuuta 1959) on yhdysvaltalainen sarjamurhaaja. Hänet tuomittiin vuonna 1989 raiskauksen yrityksestä 15 vuoden vankeuteen. Hän vapautui vuonna 2005. Hänet pidätettiin lokakuussa 2009 epäiltynä yhdentoista naisen murhasta, joiden ruumiit löydettiin Clevelandista, Ohiosta. Sowellilla oli perässään yhteensä 85 syytettä murhasta, raiskauksesta ja ihmisryöstöstä; hän vetosi ensin mielenterveysongelmiinsa, mutta muutti myöhemmin kantaansa vain "syyttömäksi". 22. heinäkuuta 2011 Sowell tuomittiin kaikista muista paitsi kahdesta syytteestä, mukaan lukien yhdentoista naisen murhasta, joiden ruumiit löydettiin hänen talostaan vuonna 2009. 10. elokuuta 2011 Clevelandin valamiehistö suositteli Sowellille kuolemantuomiota. 12. elokuuta 2011 tuomari Dick Ambrose vahvisti valamiehistön suosituksen kuolemantuomiosta.


title: Carl E. Junnelius

text: Carl Erik Junnelius (5. elokuuta 1812 Oulu – 7. helmikuuta 1861 Oulu) oli oululainen laivanvarustaja, kauppias ja merikapteeni.


title: Carl E. Junnelius

text: Carl Erik Junneliuksen vanhemmat olivat oululainen raatimies, laivanvarustaja ja kauppias Carl Fredrik Junnelius ja Maria o.s. Junnel. 14-lapsisen perheen kotitila sijaitsi Ala-Laanilassa, jossa he harjoittivat nautakarjan-, lampaan- ja hevosenkasvatusta. Carl oppi isänsä laivanvarustaja-ammatin jo nuorena ollessaan isän mukana satamassa ja merimatkoilla.


title: Carl E. Junnelius

text: Carl E. Junneliuksen puoliso oli Birgitta Christiana Damlin Helsingistä, heillä oli kuusi lasta. Lapsista nuorin John Wiliam Junnelius oli isänsä tavoin merenkulkija. Hän valmistui merikapteeniksi 1876, asui Englannin Liverpoolissa ja purjehti Amerikkaan ja Välimerelle. Hän hukkui Pencobayssa Australiassa Cambrian Monarch -nimisen laivan haaksirikossa 1904.


title: Carl E. Junnelius

text: Carl E. Junnelius suoritti kirjurin opinnot 1827–1833 Uudessakaarlepyyssä ja sai kauppaporvarin oikeudet Oulussa 1833 ja kauppalaivurin oikeudet vuonna 1837 (skeppareborgare och coopvaerdieskeppare). Hän toimi kapteenina laivoilla Annette (1837), Toimi (1837), Jalo (1838), Agusta (1839), Paris (1839, 1842–1843), Mesack (1840–1841), Avance (1843–1844, 1846–1848), Toivo (1848) ja Veljet (1852).


title: Carl E. Junnelius

text: Laivurioikeudet saatuaan Junnelius aloitti vientitoiminnan. Hänen laivojensa varustamon varastot sijaitsivat Oulun Kajaanintullissa ja Pikkukustaassa..Vientitavara oli etupäässä pikeä ja tervaaa.. Junnelius Omisti Holapan tilan Muhoksen Päivärinteeltä, 1/8 maatilasta Oulujoen pitäjän Oulunsuusta, talon Oulun kaupungista (I-kortteli) ja huvilan Oulun Toppilansaaresta.. Lisäksi hän omisti Iin Haminassa viisinurkkaisen kaupan.. Hän oli Oulun kauppaseuran pitkäaikaisin jäsen.Junneliuksen laivoista Avance, Toivo, Maria ja Veljet haaksirikkoutuivat. Mesack ja Superbe joutuivat englantilaisten polttamiksi Oolannin sodan aikana 1854 Toppilan satamassa. Carl. E. Junnelius toimi päävarustajana Jalo-purjealuksella 1857-60. Junneliuksen laivat purjehtivat etupäässä Itämeren satamiin, Englantiin ja Välimeren maihin.


title: Jason Garrett

text: Jason Calvin Garrett (s. 28. maaliskuuta 1966 Abington, Pennsylvania) on yhdysvaltalainen amerikkalaisen jalkapallon valmentaja. Pelaajana Garrett edusti NFL:ssä mm. New Orleans Saintsia, Dallas Cowboysia ja New York Giantsia. Pelinrakentajana pelannut Garrett oli mm. Troy Aikmanin varamies, mutta ei koskaan noussut aloittavaksi pelinrakentajaksi. Pelaajauransa jälkeen vuonna 2005 hän jatkoi valmentajana Miami Dolphinsissa. Vuonna 2007 Dallas Cowboys palkkasi hänet hyökkäyksen koordinaattoriksi, josta hänet ylennettiin päävalmentajaksi kesken kauden 2010 Wade Phillipsin saatua potkut.


title: Ignalinan rautatieasema

text: Ignalinan rautatieasema () on Liettuan rautateiden rautatieasema Liettuan itäosissa 20 000 asukkaan Ignalinan kaupungissa. Asema sijaitsee kaupungin keskustassa ja kaupungin linja-autoasema löytyy heti saman asemakadun toiselta puolelta (pohjoispuolelta).


title: Ignalinan rautatieasema

text: Rautatie Ignalinaan rakennettiin osana Venäjän tsaarin Pietari- Daugavpils -Vilna- Hrodna- Varsova -ratahanketta vuosina 1859-1861. Ignalinaan rakennettiin "neljännen luokan" asema, ja valmistuessaan se oli yksi ensimmäisistä rautatieasemista Liettuassa.


title: Gary Kubiak

text: Gary Wayne Kubiak (s. 15. elokuuta 1961 Houston, Teksas) on yhdysvaltalainen entinen amerikkalaisen jalkapallon valmentaja ja pelaaja. Pelaajana Kubiak edusti NFL:ssä Denver Broncosia vuosina 1983-91 toimien tähtipelinrakentaja John Elwayn varamiehenä. Pelaajauransa jälkeen Kubiak siirtyi valmentajaksi. Hän aloitti yliopistotasolta, kunnes siirtyi San Francisco 49ersin pelinrakentajien valmentajaksi vuonna 1994. Vuotta myöhemmin Mike Shanahan palkkasi Kubiakin Denver Broncosin hyökkäyksen koordinaattoriksi, jona hän toimi vuoteen 2005 asti. Kubiak voitti apuvalmentajan 2 Super Bowl-mestaruutta. Houston Texans palkkasi Kubiakin päävalmentajakseen vuonna 2006. Kahdeksan kauden aikana hän johdatti Texansin pudotuspeleihin kaksi kertaa, joukkue voitti 61 ottelua ja hävisi 63. Texans antoi Kubiakille potkut kesken kauden 2013.


title: Gary Kubiak

text: Tammikuussa 2015 Kubiakin vanha pelikaveri John Elway palkkasi hänet Denver Broncosin päävalmentajaksi. Kubiak johti joukkueen Super Bowl-mestaruuteen heti ensimmäisellä kaudellaan. Kausi 2016 ei sujunut yhtä hyvin tähtipelinrakentaja Peyton Manningin lopetettua uransa. Kubiak kärsi kauden aikana terveysongelmista ja päätti lopettaa valmentajanuransa kauden jälkeen.


title: Jousiammunta kesäolympialaisissa 2012

text: Jousiammunnassa kilpailtiin Lontoon vuoden 2012 kesäolympialaisissa 27. heinäkuuta – 3. elokuuta. Tapahtumia oli yhteensä neljä, joista miehille ja naisille kummallekin oli yksilö- ja joukkuekilpailu. Kilpailijoita oli yhteensä 128. Tapahtumat käytiin Lord's Cricket Groundissa, St John's Woodsissa. Paikalle mahtui yleisöön 6 500 henkilöä.


title: Jousiammunta kesäolympialaisissa 2012

text: Ajat ovat paikallista aikaa.


title: Serbia olympialaisissa

text: Serbia osallistui olympialaisiin ensimmäisen kerran Tukholmassa 1912, jolloin maata edusti kaksi yleisurheilijaa. Tämän jälkeen serbialaisurheilijat kilpailivat olympialaisissa Jugoslavian joukkueessa talviolympialaisiin 1992 saakka. Jugoslavian hajoamisen jälkeen serbialaiset osallistuivat itsenäisinä olympiaedustajina vuoden 1992 kesäolympialaisiin. Vuosina 1996–2006 maa osallistui olympialaisiin sekä Jugoslavian liittotasavallan että Serbia ja Montenegron nimillä. Serbia ja Montenegron valtioliiton purkauduttua Serbia osallistui itsenäisenä valtiona olympialaisiin jälleen Pekingissä 2008.


title: Serbia ja Montenegro olympialaisissa

text: Serbia ja Montenegro osallistui valtioliiton olemassaolon aikana kolme kertaa kesäolympialaisiin ja kolme kertaa talviolympialaisiin, vuosina 1996-2006. Vuoteen 2003 saakka maa tunnettiin nimellä Jugoslavian liittotasavalta, tuttavallisemmin "Tynkä-Jugoslavia".


title: Serbia ja Montenegro olympialaisissa

text: Serbia ja Montenegro saavutti olympialaisissa kaksi olympiakultaa. Aleksandra Ivošev naisten pienoiskiväärin kolmiasentokilpailussa Atlantassa 1996 ja miesten lentopallojoukkue Sydneyssä 2000. Hopeaa saivat Jasna Šekarić naisten ilmapistooliammunnassa Sydneyssä 2000 ja Ateenassa 2004, miesten koripallojoukkue Atlantassa 1996 ja miesten vesipallojoukkue Ateenassa 2004. Pronssia saavuttivat Atlantassa 1996 Aleksandra Ivošev naisten ilmakivääriammunnassa ja miesten lentopallojoukkue sekä Sydneyssä 2000 miesten vesipallojoukkue.


title: Itsenäiset olympiaedustajat kesäolympialaisissa 1992

text: Itsenäiset olympiaedustajat ovat olympialaisissa kilpaileva joukko urheilijoita, jotka eivät saa edustaa kotimaatansa. Vuoden 1992 kesäolympialaisissa Serbian, Montenegron ja Makedonian urheilijat kilpailivat olympialipun alaisuudessa nimellä "itsenäiset olympiaedustajat", koska Jugoslavian osanotto valtiona oli evätty Yhdistyneiden kansakuntien asettamien pakotteiden vuoksi. Itsenäiset olympiaedustajat eivät saaneet kilpailla joukkuelajeissa.


text: Itsenäisten olympiaedustajien joukkueeseen kuului 58 urheilijaa 13 urheilumuodossa. He saivat kolme mitalia, kaikki ammunnassa: hopeaa Jasna Šekarić naisten ilmapistoolissa sekä pronssia Aranka Binder naisten ilmakiväärissä ja Stevan Pletikosić miesten pienoiskiväärin makuuasentokilpailussa.


title: James Wolfe

text: James Wolfe (2. tammikuuta 1727 Westerham, Kent, Ison-Britannian kuningaskunta – 13. syyskuuta 1759 Quebec, Uusi-Ranska) oli englantilainen kenraalimajuri, joka tunnetaan erityisesti ponnisteluistaan Siirtomaasodassa.


title: James Wolfe

text:
Wolfen vanhenpansa olivat kenraaliluutnantti Edward Wolfe ja Henrietta Thompson. He asuivat yhdessä Jamesin synnyin kaupungissa, Westerhamissa ja Greenwichissä, jonne perhe muutti 1738.
Vuonna 1740 Wolfe oli pyrkinyt vapaaehtoisena tutkimusmatkalle Kolumbiaan, mutta ei ollut päässyt mukaan sairauden takia. Wolfe liittyi armeijaan vain 14-vuotiaana.


title: James Wolfe

text:
Vuonna 1740 Wolfe oli toisen luokan luutnantti ensimmäisessä merijalkaväen rykmentissä, jossa hänen isänsä oli eversti. Hän ei kuitenkaan koskaan taistellut merijalkaväessa vaan vaihtoi 12.jalkaväki rykmenttiin ja matkasi Belgiaan. Yhden vuoden kuluttua, 16-vuotiaana Wolfe sai tulikasteensa Dettingen taistelussa Baijeria vastaan. Taistelun jälkeen Wolfesta tehtiin luutnantti. 1744 Wolfe palasi Englantiin 4.jalkaväki rykmentin kapteenina tukahduttamaan Prinssi Charles Edwarsin invaasion.
Hän toimi myös vähän aikaa kenraaliluutnantti Henry Hawleyn adjutanttina. Tässä roolissa hän otti osaa muun muassa Cullodenin taistelussa ja Laffeldtin taistelussa, jossa hän myös haavoittui.
Kun Itävallan perimyssota loppui, Wolfe nimitettiin majuriksi 20.jalkaväki rykmentissä, jonka jälkeen hänet ja hänen rykmenttinsä sijoitettiin Glasgowiin,Skotlantiin. Siellä hän opetteli latinaa ja matematiikkaa. Vuonna 1750 hänestä tuli everstiluutnantti.


title: James Wolfe

text:
Wolfen ensimmäinen tehtävä seitsenvuotisessa sodassa oli hyökätä Biskajanlahden kautta Ranskan Rochefortiin, jota pidetään yleisesti suurena epäonnistumisena, koska britit eivät edes yrittäneet mitään.
Tammikuussa 1758 Wolfe lähetettiin taistelemaan Nova Scotian Louisburgiin prikaatinkomentajana.


title: James Wolfe

text:
Quebecin taistelu käytiin 13. syyskuuta 1759 brittien ja ranskalaisten välillä.
Molempien osapuolten joukot olivat kokoontuneet yhteislaukaukseen. Wolfe sai osuman kolmesta luodista taistelun aikana ja hän kuoli minuuteissa. Hän kuoli vain 32-vuotiaana. 18. syyskuuta 1759 Quebec antautui ja pian perässä antautui myös Montreal ja koko Kanada oli Britannian armoilla.


title: Halikon vanha silta

text: Halikon vanha silta on Halikossa Salossa oleva puurakenteinen museosilta. Sen rakentaminen alkoi keväällä 1865, ja se valmistui seuraavan vuoden syksyllä. Halikon siltapaikka on ollut osa Turusta Viipuriin johtanutta historiallista Suurta Rantatietä. Ensimmäinen maininta Halikonjoen ylittävästä sillasta on vuodelta 1626, kun pitäjä sai sakot huonokuntoisen sillan takia. Suuressa Pohjan sodassa silta tuhottiin, ja venäläisten rakentaman tilapäisen sillan jälkeen uuden sillan rakentamisesta määrättiin 1804. Siltasuunnitelmia päästiin toteuttamaan kuitenkin vasta keväällä 1865.


title: Halikon vanha silta

text: Silta on rakenteeltaan yksiaukkoinen tuki- eli ponsiansassilta, jonka kokonaispituus on 75 metriä ja jännemitta 27 metriä. Kiviset maatuet on perustettu puupaaluille.


title: Halikon vanha silta

text: Vanha silta on osa Halikon kirkonseutua, joka kuuluu Museoviraston inventoimiin valtakunnallisesti merkittäviin rakennettuihin kulttuuriympäristöihin. Halikon kirkonseutu on Uskelan- ja Halikonjoen valtakunnallisesti arvokkaalla maisema-alueella.


title: Halikon vanha silta

text: Ensimmäinen asiakirjamaininta Halikonjoen ylittävästä sillasta on vuodelta 1626, jolloin kihlakunnanoikeus määräsi koko pitäjälle sakot huonokuntoisen sillan takia. Jokainen määrättiin ottamaan osaa sillan korjaamiseen ja uuden rakentamiseen.


title: Halikon vanha silta

text: Suuressa Pohjan sodassa perääntyvä Ruotsin armeija hävitti sillan vuonna 1713. Venäläiset rakensivat paikalle tilapäisen sillan vanhoista hirsistä. Sen kuntoa seurattiin tiukasti. Maaherra antoi määräyksen uuden kivisen sillan rakentamisesta vuonna 1804 ja vuonna 1806 päätettiin palkata sillan suunnittelijaksi arkkitehti Charles Bassi. Bassi ei uutta siltaa suunnitellut, vaan hänen sijastaan suunnitelman teki lääninrakennusmestari Juhana Blomström. Töitä ehdittiin jo aloitella, mutta Suomen sota viivästytti sillanrakennusta vuoteen 1853 asti. Tällöin suunnittelu aloitettiin uudestaan, uusi suunnittelija oli lääninarkkitehti Georg Theodor von Chiewitz. Rakentamiseen asti ei edetty, vaan vanhaa siltaa korjattiin edelleen. Vasta vuonna 1861 tehdyn katselmuksen ja kolmannen siltasuunnittelun jälkeen uuden sillan rakennustöihin päästiin keväällä 1865, eli yli 60 vuotta maaherran määräyksen jälkeen. Halikkoon ei kuitenkaan saatu kivisiltaa. Puusillan hinnaksi tuli 56 000 markkaa, joka on Suomen Pankin rahanarvolaskurin mukaan noin 225 000 euroa vuoden 2011 hintatasossa.


title: Halikon vanha silta

text: Silta rakennettiin August Ahlbergin suunnitelmien mukaan, ja sitä on korjattu muun muassa vuonna 1905. Sen kaksinkertainen kansilankutus jouduttiin uusimaan 1940-luvun loppupuolella, samassa yhteydessä uusittiin kaiteet. Sillan tukiansaita peittänyt lautaverhous purettiin vuosina 1983–84 museosiltakunnostuksen yhteydessä. Sillasta tuli museokohde vuonna 1982, ja se on nykyään kevyen liikenteen siltana.


title: Yhdystie 2141

text: Yhdystie 2141 on tie joka kulkee Euran Fankkeelta Köyliön Ilmiinjärvelle, tien pituus on 8 kilometriä ja se on laadultansa todella mutkainen ja pääosin päällystämätön soratie.


title: Yhdystie 2141

text: Tie alkaa Euran Fankkeelta Valtatien 12 risteyksestä, ensin tie kulkee runsaasti mutkittelevana soratienä puolitoista kilometriä kunnes se Vähäjärven sivuutettua tekee jyrkän mutkan itään päin, sen jälkeen tie jatkuu mutkaisena, mutta pikkuhiljaa takaisin pohjoisen suuntaan suuntautuvana tienä kahden kilometrin verran kunnes Korpitielle saapuessaan se muuttuu asvaltoiduksi tieksi, sen jälkeen tie ylittää pienen joen ja saapuu Tuiskulaan, siellä se menee Tuiskulan kuntakeskuksen ja ohittaa sinne tulevien Voitoistentien ja Linjatien teiden risteykset, kuntakeskuksen ohitettua tie jatkuu asvaltoituna noin puoli kilometriä kunnes se Mikolanlenkin risteyksen jälkeen muuttuu taas soratieksi, siitä eteenpäin tie jatkuu mutkittelevana tienä havumetsien läpi kilometrin verran kunnes se saapuu Ilmiinjärvelle, siellä se jatkuu Ilmiinjärven idänpuoleiselle rannalle jossa se tekee jyrkän mutkan päätepisteeseen, eli Yhdystien 2140 risteykseen.


title: Richard Arkwright (1755–1843)

text: Richard Arkwright (19. joulukuuta 1755 Bolton, Lancashire – 23. huhtikuuta 1843) oli englantilainen liikemies, tekstiiliteollisuuden pioneerin Richard Arkwrightin poika. Taitavana sijoittajana hän moninkertaisti omaisuutensa ja oli kuollessaan Euroopan rikkain aateliton mies. Hän rahoitti kotiseudullaan monia rakennushankkeita ja lainasi rahaa myös alueen merkkihenkilöille.


title: Richard Arkwright (1755–1843)

text: Richard Arkwright syntyi Boltonissa. Hänen äitinsä Patience Holt kuoli pojan ollessa vain muutaman kuukauden ikäinen. Isä Richard Arkwright kasvatti poikaa aluksi yksin, mutta meni naimisiin Margaret Biggensin kanssa poikansa ollessa kuusivuotias. Richardille syntyi pian sisarpuoli, Susanna. Vanhemmat erosivat muutamien vuosien kuluttua, mutta Richard Arkwright vanhempi pyrki turvaamaan tyttärensä opinnot ja tulevaisuuden.


title: Richard Arkwright (1755–1843)

text: Richard Arkwright työskenteli jo nuorena perheensä liikeyrityksessä, ja hänen ansiostaan se laajeni yhdestä Derwentin laakson tehtaasta muualle Pohjois-Englantiin ja Skotlantiin. Kun Arkwright sai yrityksen perinnöksi, hän oli jo yksi maan suurimmista tekstiilitehtailijoista.


title: Richard Arkwright (1755–1843)

text: Arkwright ei sitonut varallisuuttaan pelkästään tekstiiliteollisuuteen. Isänsä kuoltua hän myi monia tehtaista ja sijoitti rahat valtion velkakirjoihin ja kiinteistöihin. Tämä pelasti Arkwrightin omaisuuden, kun Napoleonin kuoleman jälkeinen lamakausi levisi Britanniaan mantereelta.


title: Richard Arkwright (1755–1843)

text: Vuonna 1804 Arkwrightistä tuli Arkwright Toplis Bank -pankin osakas. Hänen liikekumppaninsa John Toplisin kuoleman jälkeen pankista tuli 1829 Richard Arkwright and Company, ja sillä oli konttorit Wirksworthissa ja Ashbournessa. Pankki palveli paikallisia säätyläisiä, yrittäjiä ja julkishallinnollisia hankkeita. Herttuatar Georgiana Cavendishin pelivelkojensa kattamiseksi ottamista 7500 punnan lainoista yli 4000 puntaa jäi kuolinpesän maksettavaksi. Chesterfieldin jaarli lainasi tiluksiaan vastan 80 000 puntaa ja Newcastlen herttua 125 000 puntaa. Myös pojat Peter ja Charles olivat pankin osakkaita. Tuon ajan yksityisten pankkien tapaan myös Arkwrightin pankki painoi omia seteleitään, jotka olivat eräänlaisia julkisia joukkovelkakirjoja. Isänsä tavoin Arkwright rahoitti myös liikenneprojekteja, kuten Cromfordin kanavaa ja High Peakin rautatietä. Arkwrightin kuollessa hänen omaisuutensa oli arviolta yli kolme miljoonaa puntaa, ja muistokirjoituksessa todettiin hänen olleen Euroopan rikkain aateliton mies.


title: Richard Arkwright (1755–1843)

text:
Arkwright meni naimisiin vuonna 1780 Mary Simpsonin kanssa, ja pariskunnalle syntyi yksitoista lasta. Heidän pojistaan Richard, Robert ja Peter lähetettiin vuonna 1796 Etonin, ja nuoremmat pojat Charles ja John seurasivat vuonna 1800. Richard ja Robert jatkoivat sieltä Cambridgen yliopiston Trinity Collegeen. Kolmas pojista, Peter, työskenteli koulun jälkeen isänsä kanssa puuvillatehtailla. 1810-luvulta alkaen kaikista pojista tuli tehtaiden osakkaita, ja ne siirtyivät vähitellen heidän hallintaansa. Pojat Peter ja Charles olivat osakkaina myös Arkwrightin pankissa. Richard Arkwright junior piti kuitenkin silmällä kaikkia perheen talousasioita lähes viimeisiin päiviinsä asti.
Arkwright ei pitänyt pröystäilevästä asumistyylistä, ja hän inhosi Lontoota. Hän viihtyi Cromfordissa ja asettui siellä sijaitsevaan Willersleyn kartanoon. Isä Richard Arkwright oli ostanut Willersleyn tilukset Derwentjoen varrelta, vastapäätä Cromfordia, vuonna 1782 ja palkannut walesilaisen arkkitehdin William Thomasin suunnittelemaan kukkulan rinteelle edustavan rakennuksen, josta olisi näkymä joelle. Vuonna 1791 rakennustöiden ollessa kesken kartano paloi perustuksiaan myöten. Isä Arkwright kuoli seuraavana vuonna eikä ehtinyt koskaan asua kartanossaan. Poika Arkwright teetti perintömaille uuden talon, jonka suunnittelivat Thomas Gardner ja Edward Blore.


title: Richard Arkwright (1755–1843)

text: Arkwright osti huutokaupoista kartanoita turvatakseen lastensa tulevaisuuden ja yhteiskunnallisen aseman. Kiinteistöihin sijoittaminen oli Arkwrightille myös keino turvata omaisuuttaan. Hän antoi joitakin ostamiaan kiinteistöjä myös vuokralle. Jopa Napoleonin veli Lucien Bonaparte harkitsi Herefordshiren Hampton Courtin vuokraamista Arkwrightiltä.


title: Richard Arkwright (1755–1843)

text: Arkwrightiä kiinnostivat Willersleyn puutarhat ja kasvihuoneet, missä hän työskenteli itsekin. Willersleyn kasvihuoneissa onnistuttiin kasvattamaan jopa viinirypäleitä talvellakin - saavutus, joka mainittiin puutarha-alan lehdissä. Kasvihuoneissa kasvoi myös ananaksia, meloneita ja persikoita. Arkwright teetti Willerleyn puistoissa maisemointia ja istutti 350 000 puuntainta. Puutarhat olivat avoinna vierailijoille kaksi kertaa viikossa. Myös kuninkaallisia vieraita kävi ihailemassa niiden loistoa.


title: Richard Arkwright (1755–1843)

text: Kerrotaan, että Arkwrightin vaatimaton pukeutumistyyli sai vieraat usein luulemaan häntä oman talonsa puutarhuriksi. Kun hän osti pojalleen Sutton Hallin kartanoa, huutokaupanpitäjä epäili Arkwrightin maksukykyä. Tämä kaivoi lompakostaan 20 000 punnan setelin ja sanoi "Näitä on painettu vain neljä. Loput kolme ovat kotona."


title: Richard Arkwright (1755–1843)

text: Arkwright ei ollut kiinnostunut yhteiskunnallisesta asemasta tai julkisista viroista. Hän kannatti tory-puoluetta ja oli ylpeä, kun hänen pojastaan tuli kansanedustaja.


title: Richard Arkwright (1755–1843)

text: Joseph Wright maalasi muotokuvat sekä isä Richard Arkwrightista että poika Richard Arkwrightista. Isän kuvassa näkyvät keinot, joilla perheen varallisuus hankittiin, mutta pojan kuvassa näkyy jo rikkauksista nauttiminen: vaimo ja tytär on puettu kalliisiin muotivaatteisiin ja taustalla aukeaa perheen kartanon puisto. Teokset ovat olleet rinnakkain Derbyn kaupunginmuseossa. Arkwright juniorin muotokuva kuului pitkään perheelle, mutta se myytiin Sothebyn huutokaupassa 2001. Vuonna 2003 se oli vähällä joutua Yhdysvaltoihin, mutta Derbyn kaupunginmuseo aloitti kampanjan teoksen säilyttämiseksi kotimaassaan. Isän perintöä vaaliva Arkwright Society oli aktiivisesti mukana kampanjassa, ja taulu pysyi Englannissa.


title: Luikertajat

text: Luikertajat eli vanhemmalta nimeltään kolmieväluikerot ("Tripterygiidae") on ahvenkaloihin kuuluva kalaheimo. Heimon lajeja tavataan valtamerien trooppisista ja lauhkeista vesistä. Eräitä luikertajia voidaan pitää myös akvaariokaloina.


title: Luikertajat

text: Luikertajien heimoon kuuluu lähteestä riippuen 20–23 sukua ja yhteensä 115–150 lajia. Myös joitakin tieteelle kuvailemattomia lajeja arvellaan vielä olevan. Toisinaan luikertajien katsotaan kuuluvan klinien kanssa samaan heimoon "Clinidae".


title: Luikertajat

text: Luikertajat ovat yleensä hyvin pienikokoisia kaloja ja kasvavat 3–4 cm pitkiksi, suurin laji voi saavuttaa 20–25 cm:n pituuden. Ruumiinrakenteeltaan kalat ovat pitkulaisia ja hoikkia. Selkein tuntomerkki on kolme selkäevää, joista kaksi ensimmäistä ovat piikikkäitä. Luikertajien lisäksi ainoastaan turskilla ja kummeliturskilla on kolme selkäevää. Luikertajien hampaat ovat pienet ja kartiomaiset. Muista "Blennioidei"-alalahkon heimoista poiketen luikertajilla on hammaslaitaiset suomut. Lajien koiraat ja naaraat eroavat toisistaan usein värityksen perusteella. Koirailla on kutuaikana pää ja ruumis väriltään usein punainen tai musta. Naaraat ja koiraat ovat kutuajan ulkopuolella värittömämpiä harmahtavia tai ruskeita ja ruumiissa voi olla juovia, osa lajeista on läpikuultavia.


title: Luikertajat

text: Luikertajalajeja tavataan eniten Tyynenmeren indopasifiselta merialueelta. Lisäksi niitä elää myös Intian valtameressä ja muutama laji Atlantissa. Ne elävät pääosin matalissa trooppisissa vesissä alle 30 metrin syvyydessä merenpinnasta, usein koralliriutoilla ja kivikoilla. Ne ovat pääosin mereisiä, mutta erään lajin tiedetään elävän myös murtovedessä. Luikertajat syövät pääasiallisesti pieniä selkärangattomia eläimiä.


title: Luikertajat

text: Luikertajien koiraat perustavat lisääntymisreviirinsä leväpeitteisten kivien luokse ja houkuttelevat naaraita kutemaan reviirilleen. Kutu kiinnitetään leviin ja kalat vartioivat kutuaan. Sama koiras voi kutea usean naaraan kanssa.


title: Viherin silta

text: Viherin silta on puurakenteinen museosilta Joutsassa. Silta ylittää Viherin ja Suonteen järvien välisen Viherinkosken. Viherin silta sisältyy Museoviraston inventoimiin valtakunnallisesti merkittäviin rakennettuihin kulttuuriympäristöihin teemakohteessa "museosillat".


title: Viherin silta

text: Viherin silta on tyypiltään kaksiaukkoinen puinen tukiansassilta. Sen suurin aukko on 6,3 m, suurin jänneväli 8,8 m ja kokonaispituus 29,5 m. Silta on valmistunut vuonna 1900.


title: Viherin silta

text: Viherin sillan rakentamispäätös on tehty vuonna 1887 kunnallislautakunnassa. Siltaa on korjattu 1930-, 1940- ja 1960-luvuilla. Siitä tuli museokohde vuonna 1982. Uusi silta valmistui Joutsan ja Pertunmaan väliselle nykyiselle seututielle numero 428 vuonna 1971, ja Viherin silta jäi syrjään ja pois autoliikenteeltä, uuden tielinjauksen lähelle.


title: Jylhä

text: Jylhä voi tarkoittaa seuraavia:


title: Paholaisen vasara

text: Paholaisen vasara on Juha-Pekka Koskisen vuonna 2011 ilmestynyt jännitysromaani.


title: Punainen talvi

text: Punainen talvi on Juha-Pekka Koskisen vuonna 2010 ilmestynyt romaani.


title: The Tourist

text: The Tourist on vuonna 2010 julkaistu romanttinen trilleri. Elokuvan pääosia esittävät muun muassa Johnny Depp, Angelina Jolie, Paul Bettany ja Timothy Dalton. Elokuva on uusintaversio vuonna 2005 kuvatusta ranskalaisesta toimintaelokuvasta "Anthony Zimmer". Elokuvan on ohjannut Florian Henckel von Donnersmarck. Elokuva tuotti Pohjois-Amerikassa 68 miljoonaa dollaria ja maailmanlaajuisesti elokuva on tuottanut 278 miljoonaa. Elokuva voitti myös kolme Golden Globea ja kaksi Teen Choice -palkintoa.


title: The Tourist

text: Scotland Yardiin kuuluvan komisario John Achesonin (Paul Bettany) ohjeistama ranskalaispoliisien ryhmä tarkkailee brittiläisnaista nimeltä Elise Clifton-Ward (Angelina Jolie). Acheson on vuosia metsästänyt Elisen rakastajaa, Alexander Pearcea, jolla on 744 miljoonan punnan verovelka ja jonka uskotaan muuttaneen kasvonsa plastiikkakirurgian avulla. Elise saa pariisilaisessa kahvilassa Pearcelta kirjeenä ohjeet lähteä junalla Venetsiaan ja etsiä junasta mies, jonka on tarkoitus uskotella poliisille olevansa Pearce. Elise polttaa kirjeen, pakenee poliiseilta ja nousee junaan.


title: The Tourist

text: Junassa Elise valitsee Frank Tupelon (Johnny Depp), joka kertoo olevansa matematiikan opettaja Winsconsinissä sijaitsevassa collegessä. Samaan aikaan poliisi onnistuu poltetun kirjeen tuhkien perusteella saamaan selville tiedon Elisen tapaamispaikasta sekä hänen yrityksestään huijata heitä. Scotland Yardiin soluttautunut henkilö ilmoittaa Elisen määränpäästä Reginald Shaw'lle (Steven Berkoff), gangsterille, jolta Pearce varasti 2,3 miljardia puntaa. Elise kutsuu Venetsiassa Frankin sviittiinsä, mutta hylkää tämän kun Shaw'n miehet alkavat jahdata häntä. Italialaiset poliisit pidättävät Frankin, mutta korruptoitunut poliisi luovuttaa hänet Shaw'n miehille, jotka aikovat vaihtaa hänet Pearceen. Elise pelastaa Frankin ja vie tämän lentokentälle, vaatien häntä palaamaan kotiin turvallisuutensa vuoksi.


title: The Tourist

text: Elise paljastuu Scotland Yardin agentiksi, joka hyllytettiin Pearcen suojelemisen vuoksi. Hän osallistuu peiteoperaatioon ja yrittää löytää Pearcen tanssiaisiin osallistuneiden joukosta. Hänelle jätetään kirje, mutta sen jättänyt mies (Rufus Sewell) pakenee. Frank palaa ja tunnustaa rakastuneensa Eliseen. Poliisit kuitenkin nappaavat Frankin estääkseen tätä sekaantumasta operaatioon ja Elise pakenee veneellään, mutta joutuu määränpäässään Shaw'n vangiksi, joka vaatii tietoja rahojen olinpaikasta. Poliisit tarkkailevat paikkaa, mutta Acheson käskee heitä olemaan ampumatta. Heidän ollessa kiireisiä, Frank pakenee ja selvittää tiensä Shaw'n luokse väittäen olevansa Pearce. Hän tarjoutuu avaamaan kassakaapin, jos Eliseä ei vahingoiteta. Mutta sitten poliisipäällikkö Jones (Timothy Dalton) saapuu paikalle, kumoaa Achesonin käskyt ja käskee ampua Shaw'n ja tämän miehet. Elisen helpotukseksi Jones myös peruu hyllytyksen ja lopettaa hänen työsuhteensa.


title: The Tourist

text: Poliisit pidättävät Eliselle kirjeen jättäneen miehen, mutta mies onkin vain turisti nimeltä Lawrence Mason, joka oli saanut rahaa sekä tekativiesteinä ohjeita tuntemattomalta henkilöltä. Elise kertoo Frankille rakastavansa tätä, mutta että rakastaa myös Pearcea. Mutta "ratkaisuna" tähän Frank avaa kassikaapin oikealla turvakoodilla, paljastaen Eliselle todella olevansa Alexander Pearce. Poliisit löytävät myöhemmin kassakaapista vain yhden šekin, jonka arvo on 744 miljoonaa puntaa. Acheson haluaa lähteä Pearcen perään, mutta Jones julistaa tapauksen ratkaistuksi, koska verovelat olivat nyt maksettu ja Pearcen ainoa rikos oli, että hän varasti gangsterilta, joka oli nyt kuollut. Lopuksi Pearce ja Elise lähtevät veneellä pois.